Gure Irratia | Saratar guztiak plaza inguruan izango dira larunbatetik aitzina\nSaratar guztiak plaza inguruan izango dira larunbatetik aitzina\nHaize Arribillaga Sarako besten komiteko kidea / GURE IRRATIA\nUdako festen bukaera markatzen du lapurtarrentzat Sarako herriak. Larunbatetik hasiz, 5 egunez, gazte eta ez hain gazteentzat, animazioak ez dira eskas.\nPilota partidak, kontzertuak eta kantaldiak gauero, igandeko desfilea edota herri kirolak asteazkena arte. Saratar guziak plaza inguruan izango dira ondoko egunetan.\nBesta komiteko kide den Haize Arribillagarekin egon da Arantxa Idieder.


Usansoloren prozesua oraindik Bizkaiko Batzar Nagusiek landu ez izana salatu du UHk | BINKE Galdakaoko eta Usansoloko aldizkaria\nUsansoloren segregazioaz erabakitzeko «pilota Bizkaiko Batzar Nagusien teilatuan» dagoela adierazi du gaur Usansolo Herria plataformak, eta oraindik «gaia landu ez dabela» salatu. Horregatik, ondoko eskaria egin dute gaur eguerdian UHko kideek.\nUsansoloren segregazioaren gaineko bozketa martxoaren 27an antolatu zen Unkina eskolan. Bertan, herritarrek Usansolo Galdakaotik bereizitako udalerri independente izatea gura zuten ala ez bozkatzeko aukera izan zuten. Herritarren %63,12k baliatu zuen bozkatzeko aukera hori, eta bozkatu zutenen %81,54k segregazioaren alde egin zuen.\nOrdea, hilabete baino gehiago pasa bada ere, «oraindik Usansoloren prozesua Bizkaiko Batzar Nagusiek landu ez izana» salatu dute gaur, hilak 10, Usansolo Herria (UH) plataformako kideek Unkina plazan egin duten prentsaurrekoan.\n«Foru araua guretzako espresuki dago eginda eta baldintzak betetzen doguz», baieztatu du Monika Mena UHko bozeramaileak hainbat herritar inguruan dituela, eta ondorioztatu: «Ikerketak adituek egin dabez eta ondorioztatzen da Usansolok baliabideak daukazala». Horregatik, «eta herritarren gehiengoak hala erabakita», Usansoloren gaia Bizkaiko Batzar Nagusiek «lehenbailehen» lantzea eskatu dute usansolotarrek.\nHori salatzearekin batera, oraindik erantzunik jaso ez izana ere salatu dute eguerdiko prentsaurrean, «eta pilota euren teilatuan dago». Gainera, alderdiek «legea betetzen bagendun trabarik egongo ez zala adierazi baeuskuen be, batzuen partetik oraindik ez dogu erantzunik jaso», nabarmendu dute. Hala ere, UHkoek alderdi «guztiekin» berba egiteko borondatea erakutsi dute gaur.\n«Baina, non dago zuen borondate politikoa? Zeren zain zagozie?» galdetu du Usansolo Herriak, eta Bizkaiko Foru Aldundiak «bere erantzukizunari entzungor ez egitea» eskatu. Bide horretan, datorren Bizkaiko Batzar Nagusien osoko bilkuran Usansoloren segregazioa lantzea espero du UHk, eta argi utzi du gaur ere: «Gure prozesua amaiera arte eroango dogu, badakigulako Usansolo Bizkaiko 113. udalerria izan leikela».\nEspainiako Legea aldatzea eskatuko du EAJk Kongresuan, Usansoloren segregazioa posible egiteko\nBIDEOA | Usansoloren segregazioaren alde, bozkatu zutenen %81,54\nGaldakoztarren %64,1 Usansoloren erabakitzeko eskubidearen alde dago


Irekia Eusko Jaurlaritza - Gobierno Vasco :: GUtik ZURA, Euskadiko egurra eta basoei buruzko dokumentala, Zinemaldian estrenatuko da\nGUtik ZURA, Euskadiko egurra eta basoei…\nGUtik ZURA, Euskadiko egurra eta basoei buruzko dokumentala, Zinemaldian estrenatuko da\n<img src="https://www.irekia.euskadi.eus/uploads/cover_photos/34468/original/gutik-zura.jpg" style="max-width:100%" alt="Peli Manterola, Gutik Zura dokumentalaren aurkezpenean" />\nPeli Manterola, Gutik Zura dokumentalaren aurkezpenean Iturria: Irekia\nGaur goizean, Tabakaleran GUtik ZURA dokumentala aurkeztu da. Proiektuaren buru Mari Jose Barriola, nekazal ingeniería, irakaslea eta TKNIKAko egurraren arloko arduraduna izan da eta filma Jon Maia idazleak zuzendu du.\nGUtik ZURA, Donostiako Zinemaldian estrenatuko da irailaren 23 eta 24ean Zinemira atalean, eta pelikula egitasmo honen helburu nagusia basoaren, zuraren eta euskal gizartearen arteko harremanak izan duten, gaur egun duten eta izango duten balioa gizarteratzea da.\nGaia hauek filman lau pertsonai protagonisten historioen bidez kontatuko dira eta aditu nagusiren iritzi kualifikatua izango dute osagarri.\nGUtik Zuraren aurkezpenean, Eusko Jaurlaritzako Elikagaien Kalitate eta Industriako zuzendariak, Peli Manterolak, dokumentalaren taldea zoriondu du Zinemaldian leku bat izateagaitik. Eta “aukera hau aprobetxatu beharra dago, egurra, basoa, Euskadin bereizten gaituen identitate ikurra gizarteratzeaz gain, egurrak Euskadiri eman dion balioa aintzat hartzeko eta bide batez merezitako errekonozimenduan pausu bat izan dadin” esan du.\nEusko Jaurlaritza, Nafarroako Gobernua, Arabako, Bizkaiko eta Gipuzkoako diputazioek diruz lagundutako proiektu honek, crowdfunding kanpainaren bidez ere lortu izan du finantzaketa.\ngutik-zura.jpg 100 KB (jpg)\nNafarroako Gobernuaren bisita Tknikara\nGourmet produktuak Basque Fest ekitaldian\nEBAZPENA, 2018ko irailaren 28koa, Ingurumeneko sailburuordearena, zeinaren bidez aldatzen eta berrikusten baita Smurfit Kappa Nervión SA sozietateari emandako ingurumen-baimen integratua, kraft orea eta kraft papera fabrikatzeko jarduerarako, Iurreta…


Baby Hazel Fairyland Balleta - Ezarri Baby Hazel Fairyland Balleta Free\nBaby Hazel Fairyland Balleta\nJokoak Baby Hazel Fairyland Balleta\nHorrela nahi izanez gero Baby Hazel Fairyland Balleta , mesedez, saiatu jokoak horietako bat:\nBihurtu benetako iruzurgilea gure Backflip Parkour parkour eromen simulagailuan! Inoiz nahi al duzu trikimailu zoroak egitea? Gure simulagailuan, gurpilak eta gurpilak egin ditzakezu. Altueretatik salto egitea ez da zaila gure parkour simulagailu zoroan jolasten ari bazara. Alturetatik salto egin eta gurpilak eta gurpilak egin. Parkour maniaren oinarriak ikasiko dituzu gure jauzi eromen simulagailuan.\nEzin duzu nahikoa Wimbledon, Grand Slam eta Davis Cup-ekin? Orain, tenisean ere jolastu dezakezu zure gailu mugikorretan. Ukitu ezkerrera edo eskuinera tenislaria mugitzeko. Aldatu bideak eta atzetik pilota bakoitza aurkariari itzultzeko. Noraino iritsi zaitezke tenis txapelketa honetan?\nEzaugarriak: geroko mailetan, hartu bonbak eta pilota bikoitzak bezalako erronkak.\nBete barra barrako tiro profesionalerako aukera izateko. Aldatu alde batetik bestera. Bildu txanponak teniseko pilota freskoak erosteko.\nTenisa gerra da\nHockey Shootout HTML5 kirol jokoa da. Puck tiro eta indarrez eta zehaztasunez atezaina !!!\nHelburua Helburua Hockeyaren erronka joko zoro honetan jaurtiketa delikatua eginez. Erabili sagua edo ukitu jokoan jolasteko\nHallowen Parkour 3D salto egin behar da eta ez erori behar duzu. Bukaerara iritsi behar duzu !!!\nOso casual jokoa da, diseinu korapilatsu gehiegirik gabe, edozein unetan ireki eta jolastu daiteke. Bildu adreiluak eta diamanteak plataforman, uhartearen eta irlaren arteko zubia adreiluz eraiki behar delako. Zure helburua bukaerara segurtasunez iristea da. Prest al zaude?\nEzetz asmatu! Gure Baby Hazel maiteak Fairyland Ballet lehiaketan parte hartzeko aukera du. Zuretzako estilo apur bat behar du eta lehiaketarako prest egon. Jantzi printzesa txikia dantzari jantzi politekin. Makillaje duina jantzi eta primerako orrazkera egin. Azkenean, lagundu Hazelek bere errendimendu onena egiten eta balletaren koroa irabazten. Ondo pasa!\ndantza Umetxo hurritza kirolak


Denboraldiko bigarren banderaren bila aterako da Maialen trainerua | El Diario Vasco\nHernaniDenboraldiko bigarren banderaren bila aterako da Maialen trainerua\nDenboraldiko bigarren banderaren bila aterako da Maialen trainerua\nHERNANI. Sábado, 29 julio 2017, 14:34\nDenboraldiko bigarren banderaren bila irtengo da Maialen trainerua asteburuan. Gipuzkoako Ligako jardunaldi ez puntuagarria izango da, Lekeition, gaur 12:00etan. Sei ontzi arituko dira lehian, bi txandatan: Lea Artibai, Castreña eta Portugalete (1. txanda); Donostiarra, Deustu eta Hernani (2. txanda). Euskotren Ligako ontziak faltako dira.\nAsteartean eremu berean aritu zen traineru berdea, Euskadiko Txapelketan, eta bosgarren lekuan sailkatu zen, Euskotren ligako lau ontzien atzetik. Hain zuzen, joan den larunbatean, bere ibilbideko lehen bandera eskuratu zuen emakumeen traineruak, Pasaiako uretan: Madalenetako Ikurriña. Hirugarren udara betetzen ari da taldea, eta Gipuzkoako Ligan lortu zuen lehen garaipena, Donostiarraren aurretik sartuta. Hura ere jardunaldi ez puntuagarria izan zen, Euskotrenekoak falta baitziren. Hala ere, bandera zegoen jokoan, elegante askoa gainera.\nHernaniko gizonezkoen traineruak astindu zituen bandera batzuk bere ibilbidean, bi hamarkadatan. Garailea izan zen 1977an, Pedreñan eta Astilleron; eta, 1994an, Pasaian eta Angelun. Horrela bada, 23 urte igaro dira traineruarekin garaipenik lortu gabe, baina, tartean, trainerurik uretaratu gabeko urteak ere izan dira. Azkenekoz, 2007an atera zuen Hernanik gizonezkoen trainerua; emakumeekin itzuli zen lehiara, 2015ean. Horrela bada, azken urteetan harrobian egindako lanaren ondorioz, emakumeen eskutik heldu da oraingoan garaipena.\nEl espectáculo 'Txoriak' y el concierto de Oreka TX, últimos actos de Udaparkean Bizipoz, por un envejecimiento activo


“Desertu bat zeharkatu genuen arrakasta heldu arte; horrek demostratzen du indar handiko jendea ginela” - Durangaldea - Anboto.org\n“Desertu bat zeharkatu genuen arrakasta heldu arte; horrek demostratzen du indar handiko jendea ginela”\nJone Guenetxea 2019-02-22 09:00\nBilbo Hiria irratian gelditu dira Gari eta Josu Zabala, otsailaren 27ko kontzertua prestatzeko. Entseguaren tarte bat eskaini diote ANBOTOri, elkarrizketarako. Galderak amaituta, Garik gitarra hartu du. Josu Zabalak, berriz, soinua. ‘Sigarrillos amariyos’ jotzen hasi dira, akustikoan, zuzenean. Eta kazetaria, hantxe, bien aurrean, entzuten ari dena sinistu ezinik. ‘Nik enkargatua izan nahi nuen’…Bizitzak emandako plazer txiki horietako bat izan da, seguru.\nZein kontzertu prestatzen ari zarete Arriagarako?\nGari: Asmoa Beste denbora batean disko berriaren aurkezpena egitea da. Orain urtebete elkartu egin ginen biok eta mahai gainean jarri genuen aukera hori, aurten Hertzainaken 35. urteurrena ospatuko dugulako. Ez du ezer esan nahi, baina, beste alde batetik, badu esanahi berezia. Diskoa grabatzen nenbilela, efemeride hori iritsi zen, hain justu. Horren harira, saio horren baitan zer edo zer asmatzea pentsatu genuen. Aspaldi ez gara Josu eta biok elkarrekin aritu, baina egin dugu zeozer inoiz. Gainera, oso gustuko dudan bikote formatuan, gitarra akustikoarekin eta soinuarekin. Horrela, aukera dugu Hertzainaken errepertorioari beste ukitu bat emateko. Ez da gaurreguneratzea, beste ukitu bat ematea baizik. Horrela planteatu genuen eta horixe da Arriagako kontzertuan aurkeztuko duguna.\nEntseguekin ari zarete. Zer moduz?\nJosu: Berarentzat niretzat baino errazagoa da. Bera behintzat martxan eta forman dagoen musikaria da. Ni, ostera, aspaldi ez naiz ibili horrelako kontuetan. Lagunartekoetan baino ez naiz ibiltzen, noizean behin, soinua hartu eta zarata apur bat ateratzen, inolako konpromisorik barik. Hau, baina, berezia da, disko berri baten aurkezpena delako, leku oso serio batean gainera. Beraz, ganoraz egin beharrekoa da. Saiatuko gara kunplitzen.\nZelan sortu da bion arteko elkarlana? Zelan sentitzen zarete?\nGari: Biok berriro elkartzea eszenatokian, berak idatzitako kantei haize berri bat emanda eta ahalik eta duintasun handienarekin, erronka txiki bat da. Bestalde, patuak horrela nahi izan duelako, nolabaiteko omenalditxo bat ere bada, kakotxen artean. Hau jada oso zahartuta dago eta [barrez].\nJosu: Omenaldiarena entzunda…badakizu askotan zer gertatzen den. Orain arte lasai nengoen, baina kezkatzen hasi beharko naiz. Testamendua egiten hasiko naiz.\nGari, zelan planteatu duzu disko berria?\nGari: Azken urte hauetan, ni gustura sentitzeko espazio sonoro bat sortzen saiatu naiz. Gustura sentitu nahi izan dut, musika horrekin inguruan egitura erraz bat sortuta. Proiektuetan sartzeko indar handia behar dela sentitzen dugu gaur egun musikan gabiltzanok, gero etekin ez hain zabalak izateko. Hor ondo orekatu behar dira indarrak. Egitura sinple bat izatea garrantzitsua izan da, musikalki proiektua sendotzeko eta ofizioa garatzeko.\nDatorren asteko kontzertuak zein egitura izango du?\nGari: Lehenik, azken bi diskoen errepertorio bat eskainiko dugu. Aspaldiko kanten errepasotxo bat ere egingo dugu. Bigarren partean, Hertzainaken errepertorioa izango dugu Josurekin. Ondoren, nire banda etorriko da.\n35 urte atzera eginda, Hertzainaken sorreran zelakoak ziren sasoi hartako Gari eta Josu?\nJosu: Gazteagoak ginen. Indarrez beteta. Garai oso ezberdin batean bizi ginen. Demokrazia estreinatu berria, desenkanto garaietan. Ez du zerikusirik gaurko munduarekin. Garai hartan, gauza asko ziren posible, gaur egun pentsaezinak direnak. Oro har, jendearen filosofia oso ezberdina zen. Ilusio eta desenkanto artean genbiltzan. Eromen puntu bat geneukan askatasun estreinatu berri hartan. Oso ezberdinak ginen gu, eta orduko garaia ere oso ezberdina zen.\nGari: Nik azpimarratuko nuke, gehienbat, musikari moduan zenbat urte pasatu diren. Bestalde, sumatzen dudana da hainbat kanta eta kanta horien barruan hainbat esaldi eta ideia gaur egun ere bizirik daudela. Horregatik, abesti hauek jotzerakoan, defendatu egin daitezke. Beste formatu batean izan arren, hainbeste zaratarik gabe, indarra dute, askoz mantsoago jo arren.\nJosu: Garai hartan, guk mundu perfektu bat nahi genuen eta, urteak pasatu arren, mundua oraindik ez da perfektua. Horregatik, garai hartako kezka eta aldarrikapen askok badute zentzua gaur egun ere.\nefemeride hori iritsi zen.\nSaio horren baitan\n80ko hamarkada hartan, zelan bizi zenuten letren sormen prozesua? Bazegoen filtro edo galbaherik? Gaur egun izango zenukete horren kezkarik?\nJosu: Sasoi hartan, ez genuen zentsurarik. Zentsuraren amaiera zen eta geure burua ere ez genuen zentsuratzen. Esango nuke jendeak abestiei ematen zien interpretazioagatik arazo gehiago izango genituzkeela, letrek ziotenagatik baino. Garai hartan, gauza asko gertatzen zen. Guk kanta bat egin eta jendeak mezu hori bere esparrura bideratzen zuen. Gure kantu asko erabiliak izan ziren, eta, seguraski, erabilera hori oso zentsuratua izango zen orain. Bakean utzi arte eta Si vis pacem parabelum biolentziaren kontrako aldarrikapenak dira funtsean. Baina, askorentzat kontrako bidetik joan ziren.\nGari: Uste dut ez zirela hitzak bakarrik. Orokorrean, gure jarrera talde moduan zelakoa zen. Alde horretatik, oso talde zoroa zen. Indarrez beteta. Eta taldearen jarrera horrek eta gure izaera autokritikoak esandako hori janzten zuten.\nJosu: Oso independenteak izan ginen, baina jendeak erabili egiten gintuen. Eta lerrokatu egiten gintuzten.\nGari: Hertzainaken arrakasta ikaragarria izan baitzen. Kontuan hartu behar da lehen diskoa kaleratu aurretik zein zen gure egunerokoa. Eguneroko oso latza bizi genuen. Eta, bat-batean, beste espazio batera pasatu ginen. Proiektuak eztanda itzela egin zuen, baina horrek ere bultzatu gintuen gure konpromisoa ehuneko ehunean betetzera. Eta horrek desgaste handia dakar nahitanahiez. Horrelako bola batean sartu ginen, non jendeak interpretatzen zituen gure kantak modu batean, eta gu horren kontra geunden, kontraren kontra. Eta beti jardun dugu jarrera horrekin.\nAtzera begira, Hertzainakekoak sasoi onak eta latzak izan ziren?\nGari: Kontuan hartu Josuren eta bion artean hamar urteko aldea dagoela. Nik 18 urte nituen, eta garai horretan diferentzia nabarmena da. Euren bide pertsonala eta nirea ezberdinak ziren. Nirea askoz ere murritzagoa zen. Ni beste mundu batetik nentorren. Txokea ikaragarria izan zen. Taldearen dinamikan sartu nintzen, baina, egia esan, proiektuak eztanda egin zuenean oso gaizki sentitu nintzen. Oso ahul, ez nuelako ezer ulertzen. Ez zen nire proiektua. Sartu berria nintzen, eta, bat-batean, neu nintzen proiektu horren aurpegia. Ez nekien zer egin, ezta zer esan ere. Eta, horrelakoetan, erabaki oso txarrak hartzen dira. Horrek ondorioak ditu zure bizitzaren ibilbidean. Ondorio horiek baztertzea ez da erraza. Sufrimendua alde horretatik sentitu nuen. Hala ere, egia da gaur egun, distantziarekin begiratuta, kapaza naizela Josurekin elkartu eta kanta hauekin disfrutatzeko.\nGarik dioenez, taldea sortuta zegoen bera sartu zenean. Zelan fitxatu zenuten?\nTxanpi bateria-jotzailea sartu zen, eta erdi legazpiarra zen. Gari Legazpian bizi zen sasoi hartan. Xabier Montoiarekin desadostasunak izan genituen, eta, taldea utzi zuenean, tarte batean kantari barik gelditu ginen. Txanpik esan zigun bazela mutil lotsabako eta ausart bat Legazpian. Gene eta biok bere kontzertu batera joan ginen. Ziper taldean jotzen zuen Garik. Han ibili ginen, bere kontzertua hankaz gora jarri nahian, txistuka, probokatzeko asmoz, zelakoa zen ikusteko. Gure martxa aguantatuko zuen jakin nahi genuen. Berarekin probatzea erabaki genuen, baina baldintza batzuk bete behar zituela esan genion. Horien artean, Gasteizera bizitzera etortzea.\nGari: Baldintza gogorragoak ere izan ziren [barrez]\nJosu: Putakume hutsak ginen sasoi hartan. Ez genuen ezer eskaintzen, baina eskatu bai. Dena exigitzen genuen, balizko esperantza bat zegoelako egunen batean egundoko taldea izango ginela. Baina ez zegoen hori demostratzeko modurik, eta, hala ere, dena eskatzen genuen. Azkenean, onartu egin zuen proposamena. Zer edo zer ikusiko zuen ideia horretan.\nizan ginen, baina\njendeak erabili egiten\nTaldearen arrakastaren eztanda gertatu arte, zelan bizi zineten?\nJosu: Gu miserable kuadrilla bat ginen. Ez genuen lanik. Ia karitate publikotik bizi ginen. Lagun mordo batek laguntzen zigun. Batzuek bazkaltzera gonbidatzen gintuzten noizean behin. Beste batzuek edariak eta drogak dohainik ematen zizkiguten. Ni horrela bizi izan nintzen lau urte, eta Gariri ere bi edo hiru urte tokatu zitzaizkion. Hertzainaken, desertu bat zeharkatu genuen arrakasta heldu arte. Horrek demostratzen du benetan indar handiko jendea ginela. Ez zen erraza izan gainditu genuena gainditzea.\nGari: Lehengo batean, mutil batek Eskorbutoren argazki bat erakutsi zidan, bera oso zalea zelako. Eskorbutokoak nire adinekoak ziren. Nire taldekideak, aldiz, askoz ere helduagoak ziren. Eurekin hainbat kontzertutan jo genuen. Ni euren adinekoa izanik, hauekin alderatuta oso ume ikusten nituen. Josu eta hauen ingurua Gasteizen oso erradikala zen zentzu askotan. Beraz, kontrastea nabarmena zen.\nNola erabaki zenuten zuen ibilbideari amaiera ematea?\nJosu: Arrakastaren olatuan zortzi urte egon ginen, eta erabaki genuen gure historia osatuta zegoela. Batzuek beste gauza batzuk egin gura zituzten eta gure barne koherentziagatik ere bai. Amaiera naturala izan zen.


Joko honetan, hitzak definitu behar dira baina debekatuta dauden hitzak erabili gabe. Jolas honetara bikoteka edo taldeka jolastu daiteke. Horretarako, txarteltxoak erabiltzen dira eta txarteltxo horietako bakoitzean definitu behar den hitza eta aipatzea debekatuta dauden hitzak agertuko dira. Hitz bakoitza deskribatzerako orduan txandakatu egingo dira.\nAriketa honen bitartez, ikasleek azalpenak emateko dituzten estrategiak alteratuko ditugu. Oztopokoak jarriko dizkiegu hitzen esanahiak azaltzerako orduan eta horrek, azalpenak emateko modua aldatuko du. Jolas honetan zehar ikasleek ahozkotasuna landuko dute. Baita oztopoei aurre egiteko gaitasuna ere.\nBatez ere, bigarren eta hirugarren zikloan lantzeko jolasa dugu hau. Lehenengo zikloan praktikara eramateko, prestatzen ditugun txarteltxoak sinpleak eta argiak izan beharko dira. Maila horretan, ikasle askok hitzen esanahiak azaltzeko zailtasunak izaten dituzte eta honi gainera oztopoak gehitzen badizkiogu, umeak nahastea edo blokeatzea suertatu daiteke. Hurrengo esteka hauetan, ziklo bakoitzerako txarteltxoak deskargatu daitezke:\n1. ziklorako txarteltxoak\n2. ziklorako txarteltxoak\n3. ziklorako txarteltxoak\n(Txarteltxoak kartulinazkoak badira hobe)\nIkasleak bikoteka edo taldeka kokatuko ditugu eta fitxak banatuko dizkiegu. Hauek buruz behera jarriko dituzte eta txarteltxoak banan – banan ateratzen joango dira, azalpenak emanez eta ezkutuko hitzak asmatzen. Hau adibide bat besterik ez da. Txarteltxoak nola erabili irakaslearen esku dago. Ikasleak motibatzeko, puntuazioekin jolastu dezakegu.\nAdibidez, hitza asmatzen duenari puntu bat emanez. Hala ere, lehiaketa antzeko bat sortzea arriskutsua izan daiteke. Gertatu daitekeelako, puntuazio altua lortu nahi duen ikasleak azalpen kaskarrak ematea gainerakoei hitza ez asmatzeko.\nLehiaketa, beste norabide batean bideratu dezakegu. Adibidez, hitza asmatzen badu edo badute, azalpena eman duenak irabaziko du puntua. Modu honetan, azalpenak izango dira sarituko ditugunak. Baina berriz ere, lehiakortasunak jokoaren helburua hondatzeko arriskua dago. Beraz, irakaslearen eskuetan dago jolasa modu egokian bideratzea.\nBeste aukera bat, ikasleek euren txarteltxoak sortzea izan daiteke. Talde bakoitzak bere txarteltxoak prestatu eta gainerako taldekideekin trukatuz. Dena den, gure helburua ahozkotasuna lantzea bakarrik bada guk prestatutakoak emango dizkiegu.\nAriketa hau 20 minututan lantzeko pentsatuta dago. Horrelako ariketak maiztasun batekin errepikatuz gero, gure ikasleen ahozkotasunean hobekuntzak nabarituko ditugu.


Txinako Pebble Larruzko Larruzko Emakumeak Hobo Poltsa Handiak Sorbaldako Poltsa Poltsa Fabrikatzea eta Fabrika | Larruzko txapelduna\nLarruzko leuna moda pertsonalizatua, gizonezkoentzako Crossbody M. ...\nOEM Crossgrain larruzko poltsa beltzeko moda ontzi ...\nNeurrira egindako Suge Estanpatutako Larruzko Emakumeak Larruazalak ...\nLarruzko beltza neurrira egindako emakumezkoen dendarekin.\nPertsonalizatutako Larru Larruzko Larruak Emakumezkoen Saskia B ...\nPertsonalizatua Red Real Grain Full Pebble Larruzko Emakumea ...\nUrrezko Larru Metalezko Pertsonalizatua Emakumezkoen Zorro Poltsa ...\nPertsonalizatutako Animalien Embossed Larruzko Larruzko Fanny Pack Cros ...\nLarruzko leuna pertsonalizatua Emakumeentzako gurutze-poltsa txikia\nLarruzko barrubiguneko Fanny Pack pertsonalizatua Emakumea Crossbody Be ...\nLarruzko leuna pertsonalizatua Emakumea Baguette Poltsa Sorbalda Ha ...\nLarruzko larru pertsonalizatua Emakumeen Baguette Poltsa Sorbalda Eskua ...\nPebble Larruzko Larruzko Emakumeen Hobo Poltsa Handia ...\nPebble Larruzko Larruzko Emakumeen Sorbaldako Hobo Poltsa ...\nLarruzko Boston poltsa borobilaren poltsa pertsonalizatua City Shoul ...\nLarruzko pertsonalizatua Emakumea Boston Poltsa txikia Gurutzadun eskua ...\nLarruzko gurutze pertsonalizatua Emakume maleta poltsa\nLarruzko Saffiano Larruzko Emakumeen Hiria Maleta pertsonalizatua ...\nPebble Larruzko Larruzko Emakumeen Hobo Poltsa Handia Sorbaldako Poltsa\nHobo poltsa leundutako harri koskor larruz egina. Oin txikiak poltsak grapaz babesteko.Katearen xehetasun sorbaldako uhala.Metal blokeo itxiera..Zentroko kremailera konpartimendua zure beharrizan guztiak antolatzeko.\nFOB prezioa: USD8.6-14.9 / PC\nEskariaren gutxieneko kantitatea: 100 pieza\nHornidura gaitasuna: 20000 pieza / hilean\nJatorria: Guangzhou, Txina (kontinentea)\nEnbalajea: Opp Poltsa Estandarra + Ehundutako Poltsa + Kartoi Esportatzailea\nEstilo kodea: HB1319\nDiseinuan egituratuta eta funtzionatuta, larruzko uhala katearen xehetasunarekin konbinatuta. Sorbaldako zorro poltsa dotorea da silueta makalarekin.\n28H x 32L x 14.5D CM (Uhalaren jaitsiera: 24cm)\nHarrizko Larru Leundua\nHobo sorbaldako poltsa emakumeentzat\nLarruzko Hobo Poltsa\nEmakumeen Sorbaldako Hobo Poltsa Katearen Uhalarekin\n* Katearen xehetasunak larruzko sorbalda uhala konbinatzen du\n* Zentroko kremailera konpartimendua\n* Blokeo itxiera, oihal forrua\n1. Onartu pertsonalizatutako logotipoa, kolorea, materiala, tamaina, etab.\n2. Onartu pertsonalizatutako edozein diseinu\n3. Onartu guztiz pertsonalizatutako lagina\n15-27 lanegunetan kantitatean oinarrituta\nLAGINA ETA GARAPENA\nZein da zure fabrikako diseinurako gaitasuna?\n10 diseinatzaile eta 20 pertsona baino gehiago ditugu I + G sailean, eta gaitasun handia dugu elementu berriak garatzeko, eta hilean 300 pieza inguru diseinatzeko poltsa berriak bete ditzakegu. Laginaren epe azkarra 5-7 lanegunetan.\nLaginak eska al ditzaket ontziratutako ekoizpenen aurretik?\nA: Noski, laginak egin ditzakegu zure eskakizunaren arabera eta gero bidaliko dizkizugu.\nNormalean laginaren epea 5-7 lanegunekoa izango da.\nLagina guztiz pertsonaliza al dezaket?\nBai, zalantzarik gabe. Edozein diseinu, logotipo, burdineria, larruaren ehundura eta kolorea pertsonaliza ditzakezu eta gure I + G Sailak lagina landuko du zure eskakizunaren arabera, normalean 5-7 lanegunetan.\nLaginarekin gustura ez banago?\nBerria berregin dezakegu eta bidalketa kostua bere gain har dezakegu, normalean zure laginarekin gustura egongo zara kontzentratuta eta profesionalki gauzak egiten ditugun neurrian.\nCUSTOM LOGO AUKERA\nLARRUZKO EHUNTZAREN AUKERA\nAurreko: Pebble Larruzko Larruzko Emakumeen Sorbalda Hobo Poltsa Poltsa Poltsa\nHurrengoa: Larruzko leuna pertsonalizatua Emakumeentzako Baguette Poltsa Sorbaldako Poltsa Beltza\nSorbalda Poltsa Beltza\nSorbaldako poltsa gurutzatua\nHobo Sorbaldako Poltsak\nLarruzko sorbalda poltsa\nSorbaldako poltsa txikia\nLarruzko beltza neurrira egindako emakumezkoen zapata zapata ...\nKrokodilo pertsonalizatua Embossed Larruzko Emakumea Crossbo ...\nLarruzko neurrira egindako larru pertsonalizatua emakumezkoen sorbaldarako ...\nLarruzko larruazaleko emakumeentzako gutunazal pertsonalizatua ...\nLarruzko poltsa txikiak pertsonalizatuak Emakumea Boston Poltsa Satc ...\nOEM logotipo pribatua Emakume beltzekin sorbalda poltsa ...


Haurreskolak Partzuergoako STEILASBERRI1: 2018-19 1. MAHAI NEGOZIATZAILEA - Steilas\nHaurreskolak Partzuergoako STEILASBERRI1: 2018-19 1. MAHAI NEGOZIATZAILEA\nHAURRESKOLAK PARTZUERGOKO AZKEN MAHAI NEGOZIATZAILEA\nPasa den ostiralean 2018-2019 ikasturteko lehen Mahai Negoziatzailea izan genuen Haurreskolak Partzuergoko eta Eusko Jaurlaritzako ordezkariekin. Hauek izan ziren bilera horretan landu genituen gairik garrantzitsuenak:\nMahai Orokorreko erabakiak (Eusko Jaurlaritzako langile publiko GUZTIEN ordezkaritza batzen duen mahaia).\n1.- Ordainsarien eguneraketa (Eusko Jaurlaritzaren proposamena).\n2018ko urtarriletik ekainera bitartean: % 1,5eko igoera.\n2018ko uztailetik abendura bitartean: % 1,75eko igoera.\n2019an: % 2,25eko igoera.\nGainontzeko langile publikoei (Osakidetza, Hezkuntza…) 2018ko atzerapen eta eguneraketak urriko nominan aplikatuko zaizkiela jakinarazi ziguten. Gure kasuan, Gobernu Kontseilutik pasa ostean Mahai Negoziatzailetik pasa behar da Haurreskolak Partzuergoko Zuzendaritza Batzordeak onartu baino lehen (baliteke azaroko nominarekin batera aplikatzea).\nErabaki hau Eusko Jaurlaritzak sindikatuekin negoziaketa gauzatu gabe alde bakarrez hartu du, eta 2019ko eguneraketa aurrekontuen legearen onarpenaren menpe dago.\nBestalde, ITZARRI erakundera (Eusko Jaurlaritzako langileen erretiro-plana) egiten diren ekarpenen eguneraketa ere izango dute langile publikoek (% 1a 2018an eta beste 0,5 bat 2019an). Gure kasuan ez da halako ekarpenik egiten, baina STEILASek azken urteetan aldarrikatu duen bezala, oraingoan ere eguneraketa hori zuzenean gure soldatetan gauzatzea eskatu dugu. Halakorik ez badugu lortzen, ITZARRIn ekarpenak egiteko aukera baloratzea eskatu dugu.\n2.- Gaixotasun bajak.\n2018ko irailaren 1etik aurrera hartu ditugun gaixotasun bajek % 100eko ordainsaria jasoko dute. Orain arteko zigorra ez dute gehiago aplikatuko. Urriaren 23an Gobernu Kontseiluak egingo duen bileran zehaztuko da gai hau, eta iraila eta urrian hartutako bajek izan dituzten kenketak azaroko edo abenduko nominetan erregularizatuko dira, Haurreskolak Partzuergoaren arabera.\n3.- Errelebo kontratuak.\nMomentuz, 2018ko abenduaren 31ra arteko araudia dago indarrean. 2019ko urtarrilaren 1etik aurrera ez dira errelebo kontratuak onartuko, Mahai Orokorrean (gutxienez) sindikatu BATEKIN adostasuna lortzen ez bada.\nSTEILASek berriz ere azken urteetako aldarrikapenari eutsi zion: Haurreskolak Partzuergoko langileok zahartze-plan propioa behar dugu, ez baita nahikoa Mahai Orokorrean hartuko diren edo ez diren erabakien menpe egotea. Honekin, besteak beste, gure lan-baldintza propioen ERREKONOZIMENDUA lortuko genuke.\nKudeaketako Langileen (Eibarreko bulegoko lankideen) EPE prozesua.\nKudeaketa langileen EPEari dagokionez, iazko azken bileran STEILASek enpresari EPE prozesuaren oinarri legalaren inguruan egin zizkion galderak erantzun gabe daude oraindik. Hilaren 28an izango dute bilera Funtzio Publikoko arduradunekin, eta orduan zehaztuko omen dituzte EPEaren oinarri legalak.\nBitartean, STEILASek kudeaketako langileen lan-zama arintzeko lanpostu gehiagoren beharra azpimarratu zien enpresari eta Eusko Jaurlaritzari berriz ere: Arabarako kudeaketa arduradun propioa ezinbestekoa da eta pertsonal eta formazio sailak indartu behar dira, gutxienez.\nGure aldetik, pasa den astean enpresari eskaera oso zehatza helarazi genion, gai ordenari dagokionez. Aitzaki ezberdinak erabilita, ez zuen STEILASek eginiko eskaera kontuan hartu. Hauek dira, gure ustez, Haurreskolak Partzuergoko negoziaketetan gehiago atzeratu gabe landu behar diren gaiak:\nLan Hitzarmeneko 47. artikulua: Borondatezko eszedentzien lanpostuen erreserba egotea, bai finkoentzat, bai LEP arteko kontratua duten langileentzat ere. Enpresaren proposamenaren zain gaude.\nLan Hitzarmeneko 21. artikulua (txanda egunak hartzeko prozedura): Enpresak berriz arautu du Jarraibide Orokorren bitartez langileen ordezkarien oniritzia izan gabe.\nHaurreskolak Partzuergoko etorkizuna bermatzeko eta matrikulazioa igotzeko plangintza.\n– Haurreskolak Partzuergoan ikasturte berrian matrikulazioa berriz jaitsi da. Ezinbestean neurriak landu behar dira joera honi buelta emateko.\n– Matrikulazio epea otsailetik maiatzera zabaltzea, etenik gabe, matrikulazio kanpaina orokorrarekin batera hasteko.\n– Doakotasunaren bidean Haurreskolak Partzuergoko kuotak merketuko dituzten neurriak hartzea, kuota desagertu arte.\n– Iaz ez bezala, matrikulazio kanpaina indartsu eta erakargarriak gauzatzea.\n– Haurreskolak Partzuergoko haurreskolak baino merkeagoak diren 0-2 eskola pribatuei diru-laguntzak kentzea.\n– Zentro pribatuetan 0-2 ziklotik 3 urteko geletara ematen den matrikulazioaren kontrola ziurtatzea, matrikulazioa aukera berdintasunean ematen dela bermatzeko.\n– Urtetik urtera Haurreskolak Partzuergoko eta 0-2 adin tartea eskaintzen duten zentro pribatuetako matrikulazioaren garapena aztertu eta kontrolatuko duen batzorde bat eratzea.\n18.000 € baino gutxiagoko irabaziak dituzten familiendako Haurreskolak Partzuergoa doakoa izango dela lau haizeetara zabaldu eta gero, oraindik neurri hori gauzatu gabe dagoela ere gogorarazi genien bileran. Eusko Jaurlaritzako ordezkariaren hitzetan, neurri hau aurrekontu legearen onarpenaren menpe dago baita ere. Datorren urtean zehar abian jarri nahi dutela adierazi zigun. Ez da nahikoa, hala ere; Haurreskolak Partzuergoko doakotasunaren bidean lehendabiziko urratsa behar du izan.\nIkasturte garrantzitsua dugu aurretik, argi dugu STEILASen. Haurreskolak Partzuergoak behar duen etorkizuna gaur bermatu behar da, eta honi guztiari buruz hitz egiten hasteko garaia dela uste dugu STEILASen. Haurreskolak Partzuergoak eta Eusko Jaurlaritzak dute orain hitza eta ardura.\n2018-09-25 STEILASBERRRI 1(1)\naraba2018-09-26T13:24:20+02:0026 septiembre 2018|CAPV, Haurreskola, Steilasberri CAPV|


Itzulpen trafiko unitatea dezake zure gunea\nIraila 19, 2009 arabera Drive 4 Komentarioak\njaso dugu informazioa (eta atsegina irudi bat) Mike Jan-etik iPhone bashing gune.\nBash.ch trafiko iragazki transposh instalatu ondoren jauzi\nTransposh helburua zure gunea askoz gehiago beste batzuen eskura egiteko, horrek modu naturalean biltzen bilatzaileak. Era berean, aukera ematen du erabiltzaile gehiago zure gunea lortu eta aurkitu zure edukiak (nahiz eta jatorriz bada zen hizkuntza batean idatziak ezin dute ulertzen). Web gune honek perfektua adibide gisa balio, jatorriz alemanez idatzi, denean bere edukia handia izan zen itzulia (therefor eta askoz gehiago eskuragarri) bere eskura skyrocketed 😉\nbeste ongi etorri gara bere ipuin partekatzeko komentariorik bidalketa honetan, antzeko arrakasta esperientziadun duzu? guztietan ezer? Zer falta da oraindik ere sentitzen duzu? beti ari gara pozik entzun.\nNon sailkatua: Mezuak Nagusia Tartea: ESTE\nM. Jans dio\nIraila 21, 2009 tan 1:18 tan\nPantaila honetarako esan behar i i itzulia gune guztietan gehitu bilaketa bezalako motore guztiei\nNola Trafiko hobetzeko bezainbeste?\n* Cache gune guztietan (bilaketa-motorretan ez duelako nahi da, eduki itxaron).\n* Gehitu itzulpena guztietan behar duzu bilatzaileak.\n* itxaron a 6-10 Egunaren indexatzeko, eta beste bat 4-5 bilatzailearen emaitzak Egunak\nUrriaren 5, 2009 tan 7:26 tan\nsaiatu gaur. Oso polita plugina. Eskerrik asko !\nUrriaren 7, 2009 tan 12:38 on\nHau plugina ona da, baina galdera bat daukat. Mezu bat itzulita dago itzulia post kopia emateko gure gunean gordeta duela?\nek Translator orokorrak erabilita dut eta itzulpen guztiak gordetzen ditu eta horiek egiteko indexable Googlek.\ntrafikoa asko lortu nuen jende keywords bilatuz beren hizkuntzan arabera.\nUrriaren 8, 2009 tan 11:05 tan\nfuntsean bai, itzulpen gunean gordetzen dira, eta google indexable da (afaik)\nbenetan, Gehiago testua aldaketa eta beste pluginen dakit baino iruzkinak elastikoak da


Sute batek bi hektarea erre ditu Artikutzan\nBi hektarea erre ziren atzo, Artikutzan, sute baten ondorioz. Bertako zaindari batek ohartarazi zuen 19.00ak aldera sua zegoela Beltzuntza eta Gerasoko Ataka artean, Arantza udalerriaren mugatik gertu. Sua belardietan hazten diren sastrakak erretzeko sortu zela uste dute arduradunek. Donostiako Udaletxeak esan duenez, sutea izan zela baieztatu ondoren, SOS Nafarroari abisua eman zitzaion eta dagokion dispositiboa […]\nHorrela gelditu zen kaltetutako eremua sua itzali eta gero. Argazkia: Donostiako udaletxea\nBi hektarea erre ziren atzo, Artikutzan, sute baten ondorioz. Bertako zaindari batek ohartarazi zuen 19.00ak aldera sua zegoela Beltzuntza eta Gerasoko Ataka artean, Arantza udalerriaren mugatik gertu. Sua belardietan hazten diren sastrakak erretzeko sortu zela uste dute arduradunek.\nDonostiako Udaletxeak esan duenez, sutea izan zela baieztatu ondoren, SOS Nafarroari abisua eman zitzaion eta dagokion dispositiboa martxan jarri zuten. 20:00ak aldera, Nafarroako Suhiltzaileak eta Goizuetako boluntarioak bertaratu ziren eta bi ordu igaro baino baino lehen itzali zuten sua.\nKaltetutako eremuak, oteak eta txilarrak dauden larreak dira. Sua belardietan hazten diren sastrakak erretzeko sortu zela uste dute arduradunek.\nDonostiako Udaletxea, Nafarroako gobernuarekin batera, mota horretako lursailak modu kontrolatuan erretzea baimentzeko aukera lantzen ari da, atzokoa bezalako kontrolik gabeko suak saihesteko; kontrolik gabe heda daitezkeenak eta pertsonen eta finka naturalaren beraren segurtasuna arriskuan jartzen dutenak.\nUn incendio forestal quema dos hectáreas de prados en Artikutza\nReparto gratuito de 20.000 bulbos de tulipanes, jacintos y narcisos en Donostia\nLos interesados pueden acercarse mañana a la plaza Labayen, el jueves al Paseo de Ondarreta y el viernes a la...


Euskal dantzen erakustaldia egin du Erketzek - Lasarte-oria - Txintxarri.eus\nEuskal dantzen erakustaldia egin du Erketzek\nTxintxarri Aldizkaria 2022-06-18 20:59\nSanpedroak ate joka datoz eta horrek esan nahi du ikasturtea ere amaitzear dela. Erketz EDT dantza taldeak emanaldia egin du arratsaldean Okendo plazan.\nEguraldia gaur ez zen dantza egiteko aproposena, ezta eguzkipean dantzan ari zirenak ikusteko ere. Musikariek entseguak egin dituztenean plazan, beroa ia jasanezina zen. 19:00etan emanaldia hasi dutenerako, ordea, lainotu eta tenperatura jaitsi da.\nSan Pedro Jaien aurreko emanaldia egin dute Erketz EDT, Erketz Txiki eta Erketzen Dantza Lagunak taldeek ordubete inguruz. Azken hilabeteetan landutako piezetako batzuk eskaini dizkiete bertaratu direnei euskal dantzen erakustaldian. Plaza inguruko eskerleku guztiak bete dira eta beste ikusle askok zutik edo lurrean eserita jarraitu dute saioa.\nJoxe Mari Arrutik aurkeztu ditu dantzak eta bera izan da ere taldean mende laurden daraman Ainara Aduriz deitu duena oroigarri bat emateko. Besarkatu eta beste kide baten eskutatik jaso du plaka. Ondoren, Lierni Rekondo dantza kideak bertso bat abestu dio.


IGARTUA BENGOA,Karmele "Liburu-iruzkinak:Angel Lertxundiaren Azkenaz beste"\nAnjel Lertxundi • Alberdania, 1996\nAnitza da Anjel Lertxundiren obra, anitza edukian, anitza forman; ipuina, artikulugintza, saiakera, narrazio liburuak... Azkenaz beste nobela saileko titulua da.\nBetikoa den gaietariko bat jorratu du Lertxundik aipu dugun lanean, bizitza eta heriotzaren arteko lehia . Gai zaharra era atsegin bezain sakonean jarri du eztabaidan irakurlearen gogoan. Mende ezberdinetako bideetan jarri gaitu zaldiz gidatutako kalesa baten bitartez. Eta mendez-mendeko ibileran, gaia iraunkor.\nAutoreak ezin hilez dirauten aita-alabak eta bidaian zehar, era batera edo bestera, kondenaturik bizi diren pertsonaiak aurkeztu dizkigu.\nHil ezinka herraturik dabiltzan aita- alabak eta Salemen 1692. urtean gertatu ziren epai eta urkaketak ezena toki berean erakutsi dizkigu Lertxundik, hilezkortasuna eta hil beharra, fikzioa eta errealitatea uztartuz. Fikzioa den gertakizuna, irakurleontzat erreal diren Salem, Boston, Baiona edo Zarautzera ekarri du.\nEdukiak idazlearengan eragiten dituen pentsamenduak sarritan azaltzen dira liburuan zehar ; bai pertsonaien ahoetatik, bai narratzaileak berak eginak: Bizitza, heriotza, patua… “ Ezer gutxi zait bizitza, hiltzerik ez badaukat...” edo”.. .Ezin aldatu dugun iraganaren errudun eta ezin iragarri dugun etorkizunaren bazka nahi gaitu patuak...”\nIzenburuak berriz (Azkenaz beste) kontakizunaren amaieran aurkitu du bere lekua, idazleak hilkor garenontzat bizi berri baten esperantzaren atea zabalik utzi duenean eta pertsonai hilezkorrarentzat heriotzarena.\nBeste alde batetik gaiak eskatzen duen sakontasuna era dotore eta atseginean idatzi du egileak, metafora landu bezain xumeak erabiliz, konparaketa argi bezain hurbilak edo deskribapen zehatzak; horien adibide ugari aurki ditzakegu kontakizun guztian zehar, esate baterako: “...sutan luzaz edukitako esnearen gisa ahitzen zitzaizkion onik irteteko ametsak, esnegaina bezala loditzen etsipena.” Gainera ezohizkoa den hiztegi aberatsa erabili du, alor horretan ere irakurlea janzteko aukera eskainiz.\nBukatze aldera, ez nuke aipatu gabe utzi nahi, Lertxundik bere nortasun euskalduna, bere identitatea bermatzeko izan duen abilezia, kontakizunean euskaraz ikasten duen amsterdamdarra barneratu duenean edo istorioari Zarautzeko itsasoan bukaera ematearekin. Unibertsala den gaia euskaldun egin du.\nAnduk “bere” estilo eta etorri xamurrarekin irakurlea bereganatzea lortu du Azkenaz beste eleberrian.


Jarduera arloak >> Indarkeriaren biktimak\nBAK-Gesto por la Paz-ek 1991n osatu zuen lehenengo Biktimekiko Elkartasun Batzordea. 2000garren urtean, gainera, Jazarpenezko Indarkeriaren Biktimekiko Elkartasun Batzordeak osatu zuen lehenengoaren lana. Bien helburua biktimen beharrak ezagutzea zen; eta horrez gain, indarkeriaren aurka zegoen gizarte gehiengoari tresna bat ematea indarkeria zuzen zuzen jasaten zutenei elkartasuna adierazteko.\nBAK-Gesto por la Paz ek honako gabeziak aurkitu zituen biktimen inguruan:\nGizarteak zor morala zuen haiekiko, urte luzeetan ahaztuta izan baitzituen.\nBiktimaren definizio ausarta eta irekia egin zuen, era guztietato terrorismoak aintzat hartuta; mehatxupean izandako pertsonak ere hartu ziren kontua eta, noski, Estatuaren segurtasun indarren neurriz kanpoko jardueren biktimak , terrorismoaren aurkako ekinean zebiltzan bitartean. BAK-Gesto por la Pazek batetik guztientzako elkartasuna eskatu zuen, bestetik biktima horiek sorrarazi zituen indarkeriaren deslegitimazioa aldarrikatu ere bai; eta, azkenik, haien memoria testuinguru aurrepartidista batean kokatzeko eskatu dugu beti. Jakina, hori guztia, gizarte ordezkari eta politikoen adostasunaren bidez egin behar zela ere hobetsi genuen.\nAitorpena, elkartasuna eta memoria: BAK-Gesto por la Pazek egindako lanaren oinarriak:\nAitorpena:Biktima guztiek jasan dute injustizia. Euren errugabetasuna aldarri behar genuen, eta erasoa inondik ere merezi ez zutela aitortu behar zitzaien. Biktimekiko elkartasun eta aitorpen ekintzetan, BAK-Gesto por la Pazek haien gizatasuna azpimarratu nahi izan zuen, hau da, hautsi ezineko bizitzeko eskubidea zutela. Horrela, ez ziren biktima euren bizimodu edo biografiagatik., baizik eta biktima bilakarazi zuen ekintzagatik.\nElakartasuna: Beharrezkoa zen gizarteari bultzadatxo bat ematea, biktimekiko elkartasun handiagoa adierazi zezan, biktimen aurkako erasoak gizarte osoarekiko erasoak baitziren.\nMemoria: Biktima guztiek , eta gu guztiok, egia ezagutzeko eskubidea dugu. Eta justizia egin dadin eskubidea dugu. Gertatu zitzaiena gizartearen memorian sartzea komeni zela uste izan genuen; horrela, haiek pairatutako indarkeria deslegitimatuta geratuko zen, eta azkenik, elkarbizitza giza eskubideak eta demokrazia oinarri hartuta eraikitzen has gintezkeen.\nBAK-Gesto por la Pazen ustez, indarkeriarik gabeko etorkizuneko gizartea eraikitzea ez zen biktimen betebeharra. Gizarte osoaren ardura zen hori. BAK-Gestok gizarte adiskidetzea bezalako kontzeptuak sortu zituen. Kontu handiz erabili genuen ‘adiskidetzea’ kontzeptua, izan ere, jakin baikenekien zenbait biktimaren artean sortzen zuen kinka. Horregatik proposatu genuen indarkeriaren deslegitimazioa, eta gizartearen konpromisoa biktimekiko eta ez alderantziz, ez biktimek gizartearekin betebeharren bat edukiko balute bezala. Gainera, edozein indarkeriaren justifikazioaren ukazioa ere sustatu genuen; era berean, balore etikoak eta demokratikoak indartu , eta elkarbizitza berreskuratu, beti ere, aniztasunarekiko errespeturik handiena erakutsiz. Horrek ekarriko luke gehien sufritu dutenek, biktimek hain zuzen, gizartean galdutako konfiantza berreskuratzea.\nEspetxe politikari buruz, BAK-Gesto por la Pazek kontuan hartzen zuen erasotzailearen eboluzioa egindako delituarekiko eta sortutako biktimekiko. Hori dela eta egindako minaren aitorpenaren alde jarri zen, presoen bergizarteratzea ematea beharrezkoa zelako eta delako.\nBAK-Gesto por la Paz saiatu zen gizartea biktimengana hurbiltzen, ï»¿ekimen publikoï»¿ eta jardunaldi desberdinen bitartez; horrela, biktimei euren historiaren protagonismoa eman nahi izan genien, euren esperientzien jabe gu ere egin gintzaten.


Igande goizaldean izan zen erasoa, Irungo (Gipuzkoa) etxebizitza batean. Erasotua izan zen emakumea, 21 urteko erasotzailearen etxera joan zen goizaldeko 02:30ak aldera, beste bi lagunekin batera. Logela batean biak bakarrik geratu zirenean, gizonezkoak gogor heldu eta ohe gainera bota zuen emakumea; bertan, ukituak egin zizkion. Emakumeak, baina, alde egitea lortu zuen, eta erasoa salatu zuen. Bidasoa Ospitalera eraman behar izan zuten artatua izan zedin.\nIrungoa ez da azken egunetan salatutako sexu-eraso bakarra izan, gutxienez beste bat atera baitzuten argitara joan den astean, Durangon (Bizkaia). Abuztuaren 21ean, ostirala, jazo zen: emakume batek bortxatu egin zutela salatu zuen. 48 urteko gizonezko bat da erasoaren egilea.


NUP-eko eta Nafarroako Anteral enpresako ikertzaileek sentsoreak diseinatu dituzte elikagaietan gorputz arrotzak detektatzeko\nMikroorganismo patogenoak ere identifikatzen dituzte gailu horiek, eta Ekonomia Ministerioaren I+G+b laguntza bati esker garatu dira\nTeraFOOD proiektuarekin lotutako ikertzaileak, NUPeko campusean. Ezkerretik eskuinera: Ramón Gonzalo, Íñigo Ederra, Juan Carlos Iriarte, Cebrián García, Carlos Quemada eta Jorge Teniente.\nNafarroako Unibertsitate Publikoko (NUP) eta Nafarroako Anteral enpresako ikertzaileek sentsore sistema berri bat diseinatu dute nekazaritzako elikagaien arloan kalitate-kontrola hobetzeko. Gailu horien bidez elikagaietan, ekoizpen kate baten barruan, gorputz arrotzak detekta daitezke,hala nola, metalak, paperak, intsektuak, plastikoak edo beira eta denbora errealean identifika daitezke mikroorganismo patogenoak. Terahertzen teknologian oinarritutako garapen hori Ekonomia, Industria eta Lehiakortasun Ministerioaren 300.000 euroko laguntza jaso duen proiektu bati esker egin da, Ikerketa Zientifiko eta Teknologiako eta Berrikuntzarako 2013-2016 Estatu Planaren barnean.\nTeraFOOD izeneko proiektua NUPeko Antenen Ikerketa Taldeak garatu du. Hauek dira taldeko kideak: Iñigo Ederra Urzainqui, Cebrían García Gonzalez, Ramón Gonzalo García, Juan Carlos Iriarte Galarregui (ikertzaile nagusia), Carlos Quemada Mayoral eta Jorge Teniente Vallinas. Horiekin batera, koordinatzaile-lanetan aritzen da Anteral S.L. enpresa, zeina antenen diseinuan eta terhaertzen teknologian espezializatuta baitago.\nTransmisore-hargailuaren prototipoa, bi euroko txanpon batekin alderatuta.\nGailu horiek terahertzen teknologian oinarritzen dira, mikrouhin (mugikorrek edo telebistek funtzionatzeko behar dutena) eta uhin infragorrien artean kokatzen den espektro elektromagnetikoaren bandan. Aipatu terahertzen banda espektro elektromagnetikoaren esploratugabeko azkeneko eremua da, onda mota horiek sortu eta detektatzeko ditugun zailtasunengatik. Nolanahi ere, terahertzek potentzial teknologiko handia dute zenbait esparrutan, eta horietako bat da substantzien eta materialen detekzioa. Horren arrazoia da molekula ia guztiek aztarna bereizgarria dutela banda horretan, eta aztarna horri esker bereiz eta identifika daitezke.\nSubstantziaren barruan "ikusi"\n“Terahertzen erradiazioa objektu eta substantzia anitzetan sartzeko gai da, eta, beraz, barnean dutena "ikus" daiteke-azaldu du Juan Carlos Iriartek-. Era berean, terahertz uhinen islatzea desberdina da eragiten duen material edo gorputzaren arabera, eta horrela irudiak lortzen ditugu jasotako uhinaren potentziaren eta fasearen arabera".\nTeknologia horren bidez lortutako irudiaren adibidea, zeinean bereizten baitira hestebete xerraren gainean tamaina eta forma desberdinetako plastikoak, metalak eta beirak.\nProiektu horretan garatu diren sentsoreak nekazaritzako elikagaietan, xerretan zatitutako haragi-produktuetan edo barazkietan dauden gorputz arrotzak detektatzeko erabiltzen dira. “Gorputz arrotz horien artean metalak, herdoilgaitzak barne, paperak, intsektuak, plastikoak edo beira daude”, aipatu du NUPeko ikertzaileak. Bestetik, denbora errealean eta elikagai galkorretan, ohiko andui patogeno nagusien mikroorganismoak identifika daitezke eta azken horien zenbaketa egin.\nProiektu horren ikertzaileek miniaturizatutako transmisore eta hargailuaren gailu misto bat diseinatu dute terahertzen maiztasunko mailan islatutako erradiazioa detektatzeko gai dena, bai gorputz arrotzaren bidez bai ikertu nahi den produktu kimikoaren bidez. “Lehenengo kasuan, elementu arrotzaren kasuan, aipatu erradiazioa morfologiaren araberakoa da, eta bigarren kasuan, produktu kimikoa denean, molekula osaeraren araberakoa da. Horrela zalantzarik gabe identifika daitezke bakoitzak bere erradiazio aztarna espektrala duelako”, gaineratu du Juan Carlos Iriartek. Objektu eta substantzien marka espektrala desberdina da kasu bakoitzean eta hori dela-eta detektatzea askoz errazagoa da eta alarma faltsu gutxiago egoten dira, ikerketa horren egileen arabera.\n“Terahertzen bidez irudiak hartzea aurrerapen nabaria da esparru horretan ez baitago antzeko gailurik nekazaritzako elikagaien ikuskapena burutzeko, ez nazio mailan ezta nazioarte mailan ere”, ondorioztatu du Juan Carlos Iriartek.\nTerahertzetan oinarritutako teknologia segurtasunaren esparruan erabiltzen ari dira ezkutatutako armen irudiak lor daitezkeelako intrusiboa ez den modu batean. Izan ere, NUPeko Antenen Taldeak aktiboki hartzen du parte garapen teknologiko hori sektore horretan aplikatzeko.


RAK BTTri buruz – RAK\nEzagutu itzazu nafar Pirinioetako sekreturik atxikienak\nRAK – BTTk ibilbide desberdinak eskaintzen ditu nafar Pirinioetako sekreturik atxikienak ezagutu ahal izateko. Bide horiek gauza anitz dakite mitologiaz, legendez, sorginkeriaz eta akelarreez; baita azienden kontrabandoaz ere, jakina baita garai batean familia anitzen bizibide izan zela kontrabandoa. Aukeretarik edozein izan daiteke gidatua (laguntza kotxeak, gidaria, anoa postua, etab.) nahiz autogidatua (track-a).\nBadugu 3 eguneko ibilbide bat BASAJAUN izena duena, inguruan ongien atxikitzen diren sekretuetara hurbilaraziko gaituena. . Guztiak ere ibilbide aski gozagarriak, zidor, belai, pista eta tarte teknikoagoetan oinarrituak. Era berean, badira egun bateko ibilbideak ere, zailtasun maila desberdinekoak, Auritzetik atera eta bertara itzultzekoak.\nHalaber, bertze aukera batzuk ere badaude, hala nola gaueko ibilbideak, zikloeskalada, ikastaro teknikoak eta neurrira eginiko planak. Zuek zer nahi, horixe eskainiko dizuegu (egunak, zailtasuna, kilometrajea…).


Itsaso Gutierrez (ON): "Musika indarra da niretzat" — Gaztezulo\nItsaso Gutierrez (ON): "Musika indarra da niretzat"\nItsaso Gutierrez (ON): "Musika indarra da niretzat" https://www.gaztezulo.eus/albisteak/itsaso-gutierrez-on-musika-indarra-da-niretzat https://www.gaztezulo.eus/albisteak/itsaso-gutierrez-on-musika-indarra-da-niretzat/@@download/image/10380968_691918_1418044148.jpg\nDurangoko Azokaren azken txanpan murgilduta, eta auto ekoizlearen plazan lau egunez egon ondotik, arratsaldeko 17:00etan aurkeztuko du gaur ON taldeak ‘Zein’ bilduma berria.\n2012an sortu zenuten ON, baina nola suertatu zen?\nJauko bariken taldea utzi nuenean Keike eta Xarma taldeetan gitarra jotzen aritu nintzen urte batzuetan, baina, etxeko txokoetan nireak askatzeko abestu ohi nuen, eta horietako hainbat kanta kaleratzea erabaki nuen. Gitarra jotzeaz gain, beti izan baitut doinuei hitzak jartzeko premia, eta musikari hitzak idazteko irrika.\nZertan aldatu da taldea sorreratik hona?\nHeldutasunean. Lan handia egin dugu disko hau prestatzen. Ekhi eta Ekaitz musikari bikainak dira. Arduratsuak eta inplikatuak. Pasio handiz bizitzen dugu hirurok ON. Eta itsaso berean nabigatzen dugu, korronteen kontra baina elkarrekin.\nZertan desberdintzen da ON aurretik aritua zinen taldeetatik?\nJauko barik talde gaztea zen, hasiberria eta inozentziaz betea. Bederatzi urtez aritu ginen Euskal Herriko ehunka txokotan eta Europatik bi bira egin genituen harrera ezin hobeaz. Gogorra egin zitzaidan oso, taldearen desagertzea, baina aurrera egin nuen, eta gitarra jotzen Keikerekin aritzeko aukera suertatu zitzaidanez. Ederra izan ziren ere urte horiek. Oso Keike zalea nintzen garai hartan eta plazer handiz hartu nuen aukera hura. Haren amaieran, ibilbide laburra izan zuen Xarmarekin aritu nintzen, vaina niretzat ON ezinbestekoa izan da. Nirea niretzat defendatu behar dudala erakutsi didan taldea baita. Nire beldurrak, konplexuak eta kezkak alboratu eta ditudan gogoak, desirak eta beharrak asetzeari ekiten lagundu didana. Musika indarra da niretzat. Ausardia, borroka, aldarria eta hitza.\n2012an kaleratu zenuten zuen lana, eta orain, oker ez banago, bigarrena. Nolakoa izan da azken lanaren grabazio prozesua?\nXanperekin Koba estudioan egin dugu bigarren lan hau ere. Grabazioa arina izan zen, ilusio handikoa. Xanperekin lan egitea gauza handia da. Pasioz ONkidetzat hartzen du bere burua. Kantak ulertu, sentitu eta barneratzen ditu. Eta bihotzez murgiltzen da egiten duen lanaren emaitzan. Oso pozik gaude egin duen lanarekin.\nZuen musika rock melodikotik abiatzen da, baina zein izan dira zuretzat erreferentzia nagusiak?\nErreferentzia ugari ditut, ziur asko. Anitza da entzuten dudan musika, estilo, hizkuntza, mezu eta generoari dagokionez. Instanteak eta nire barne gogoak agintzen du horreta. Izan ohi dut barruak ukitzen didaten kantekin berezko obsesio bat, eta horiekin jira eta bira aritu naiteke...\nAurtengo gune berria da auto ekoizlearen plaza eta hantxe izango dira zuen diskoak salgai lau egunez. Nola baloratzen duzu gune berri honen sorrera?\nAukera ona da lanak autoekoizten ditugunontzat. Durangoko azoka, euskal kulturaren azoka plazaratzeko gune bada, ezinbestekoak dira egun alternatiba berriak bilatzea eta eskaintzea. Bertan, gutxi batzuk gauden arren, Musikazuzenean standean badira autoedizioaren apustua egin duten hainbat talderen lanak. Merkatu eskaintza aberatsa dugularen seinale, eta harro egoteko arrazaoirik ez zaigu falta!\nNola baloratzen duzu zuk euskal musikaren zirkuitua?\nTalde ugari jaiotzen dira baina bideari ekiteko oztopo ugari daude. Ohiturak aldatu direla esango nuke, eta kontzertuak eskaintzeko erraztasun gutxi daude. Ezagunak ez diren taldeak ikustera joateko joera gutxi dago. Kanten zaleak bihurtzen ari gara, eta ez taldeen zale!


Mugaldekoak eta Enkore taldeen bideoklip berriak hemen ikusi!\nHemen zaude -> Berriak / Mugaldekoak Eta Enkore Taldeen Bideoklip Berriak Hemen Ikusi\nMugaldekoak eta Enkore taldeen bideoklip berriak hemen ikusi! "Zakur arra eta ehunzangoa" eta "Gure ereserkia" dira hurrenez hurren\nMugaldekoak eta Enkore taldeek ezer gutxi dute komunean. Ez estiloa, ez edadea... Badakigu. Hala ere, biek hala biek bideoklip bana aurkeztu dute oraintxu.Zakur arra eta ehunzangoaAzkenean ere ikusgai duzue Arkatzbakar Studiok (Josevisky ilustratzaile eta marrazkilariaren proiektua) Mugaldekoak taldeari eginiko bideoklip berria. Marrazki bizidun eta\nguzti! Ziztatu eta gozatu!\nBidenabar, bota begiratu bat taldearen webgune berriari ere nahi baduzue:http://www.mugaldekoak.com/Gure ereserkiaHemen\ndugu dagoeneko Errekaldeko taldearen bigarren bideoklipa Gure ereserkia. Dantzan, dantzan! lehenengo bideokliparekin izugarrizko arrakasta izan ondoren, gugana datoz berriro euren ohiko bizitasun eta abiadurarekin, melodia indartsuez eta amorruz beteta, publiko gazteeenaren gozamenerako.\nEnkore taldearen bideo berria: "Dantzan, dantzan!"BerriakMugaldekoak taldeak "Begiak lekuko" lan berria argitaratu duBerriak Bidali zure iruzkina


Fabrikatzaileek eskatu dute 2015era arte atzeratzeko ibilgailuen co2-muga berriak indarrean sartzea | Consumer\nFabrikatzaileek eskatu dute 2015era arte atzeratzeko ibilgailuen co2-muga berriak indarrean sartzea\nAutomobilaren industriak epe errealistak behar dituela uste dute. Kontsumitzaileei kalte egin diezaieketela ohartarazi dute\nEuropako Batzordeak erabaki du 2012an jarriko direla indarrean ibilgailuen karbono dioxidoaren (CO2) emisioetarako ezarritako mugak. Fabrikatzaileek oso epe laburra dute. Horregatik, Bruselari eskatu diote neurria 2015era arte atzeratzeko.\n2012an Europako merkatura iristen diren autoen %60 inguru garapen-fase aurreratuan egongo diren arren, Europako Automobil Eraikitzaileen Elkarteak (ACEA) uste du luzamendua behar dela. Gainera, Bruselak co2-aren emisio-mugak gainditzeagatik ibilgailuentzat ezarritako zigorren proposamena “neurriz kanpokoa eta neurriz kanpokoa” dela uste du.\nACEAk gogorarazi du automobilgintzak emisioak murrizteko konpromisoa hartu duela, eta “bete ahal izango dugun eta gure industriaren aniztasuna babestuko duen legeria eskatzen du, aldi berean, ibilgailuak herritarrentzat eskuragarri egongo direla ziurtatuz”.\nIldo beretik, Ibilgailuen Fabrikatzaileen Espainiako Elkarteak (Anf) adierazi du industriak epe errealistak behar dituela eta legeria gero eta gehiago hartu behar duela, “hau da, 2015erako data atzeratzea eta pixkanakako adopzio-sistema bat sartzea, eta, horren ondorioz, 2012 eta 2015 artean gero eta ibilgailu berri gehiagori aplikatuko litzaioke araudi hori”.\n2012an merkaturatuko diren auto gehienak ekoizten ari dira. Gainera, helburu globalak finkatzea ez da nahikoa ekoizpena planifikatzeko, emisioei buruzko edozein legeria betetzeko. “Ez da aurreikusten lege-eskakizunak 2009. urtea baino lehen argi eta garbi ezarriko direnik, geroago baizik, eta, gainera, Europako Parlamentuak onartu egin du industriarentzat epe luzeagoak behar direla, eta 2015. urtea aldeztu du erregulazio hori indarrean sartzeko”, azaldu du Anfac-ek.\nIbilgailu Motordunen, Konponketen eta Ordezko Ibilgailuen Saltzaileen Elkarte Nazionala ere (Ganvam) luzamendu baten alde dago, oso zaila baita epe laburretara egokitzea. “Hala bada, irtenbide teknologikoak bilatu beharko dira, garestiagoak izango direnak eta, nolabait, ibilgailuaren azken preziora eramango direnak; horrek kontsumitzaileari eta, azken batean, automobilgintzari egiten dio kalte”.\nautomobilak CO2 emisioak


2007 / 05-18 / 06-01\nEskatzen badiote, hauek guztiak egiten ditu: eskuko lore sortak, mahaierdikoak, landarekiko konposizioak, emaztegaientzako lore sortak, jardinerak, etab.\nHorretarako, lore eta lorezko ez diren osagaiak erabiltzen ditu, material lehorrak besteak beste, nahiz eta gure artisauak dioen moduan: “nahiago dut lore freskoekin lan egin, bizi sentipen handiagoa sortzen dute eta. Lehorrek sentipen negatiboa eragiten dute, hil sentipena”.\nLore, adar eta landare freskoak handizkako biltegietan erosten ditu.\nLehorrak, berriz, mendira joaten denean biltzen, edo saltokietan ere bai, osagai oso desberdinak erabiltzen baititu: gaztainak, ezkurrak, pinaburuak, adarrak, hostoak, etab.\nNormalean, lore sinpleak erabiltzen ditu, biribilak: arrosak, gerberak, alstroemeria, urrebotoiak, fresiak, tulipanak, anturium, orkideak, limonium, panikulata, etab. Era berean, era guztietako berde motak erabiltzen ditu: berde afrikarrak, hartz belarra, larruzko iratzea; mostera-, magnolia-, palmondo- eta kamelia-hostoak, basaesparragoa, snakegrass, goroldioa, likenak, etab., eta era guztietako zuhaitz-adarrak: kiwiarenak, urkiarenak, sahatsarenak, zumea, banbu-kanabera, azalak, etab.\nLorezko ez diren materialak aipatzen hasita, Maitek berezko harea, eta koloretakoa erabiltzen ditu, eta lurra, harriak, maskorrak, sokak, errafia, gatza, burdin haria, kristala, ispiluak, gelatina, argiak, musika eta asma daitezkeen guztiak eta gehiago, bezeroaren gustuen eta premien arabera betiere.


Magialdia 2013 | Gasteizko magia jaialdiak 70 ikuskizun bilduko ditu\nGasteiz magiaren hiriburu bihurtuko dute igandera arte\nAstebetez, hiriko txokoak magiaz betetzeko asmoarekin programazio oparoa antolatu dute. 30 artista, 70 ikuskizun eta jarduera eta 20 eszenatoki izango dira.\n2012ko Magialdiako ikuskizun bat. Argazkia: EiTB\nGasteizko Magialdiak 70 ikuskizun eskainiko ditu\nGasteizko nazioarteko magia jaialdia, Magialdia, igandera arte egingo dute Gasteizen. Aurtengoa dagoeneko 25. edizioa da eta astebetez hiriko txokoak magiaz betetzeko asmoarekin programazio oparoa antolatu dute.\n30 artista, 70 ikuskizun eta jarduera eta 20 eszenatoki. Hori da aurtengo Magialdiaren proposamena. Jaialdi honen bereizgarria da magia antzokiez haratago doala. Esaterako, tranbia noiz iritsiko zain gaudela, magia ikuskizunak izango ditugu Anguleman eta Legebiltzarrena. Hiriko erdialdeetako denden erakusleihoak ere antzoki bihurtuko dituzte, antzoki txiki. Aurtengo nobedadea da... magia, tabernetara hurbilduko dute. Izan ere, ospe handiko hainbat mago tabernetan ariko dira lanean, eszenatokirik gabe, argirik edota mikrofonorik gabe... soilik magiak pizten duen ilusioarekin jolasean.\n25. urteurrenean, Magialdiak hainbat berrikuntza izango ditu aurten. Horien artean, irailaren 21ean, Alzheimerra eta beste dementzia batzuk dituzten gaixoen senideen elkarte arabarrarekin ekitaldi berezia antolatuko dute.\nAurreko edizioetan, jaialdiak 20.000 ikusle inguru izan ditu. Urtero bezala, Magialdiaren ikuskizunak hiriaren erdiguneko erakusleihoetan, eskoletan, Txagorritxu ospitalean eta tranbiaren geltokietan eskainiko dituzte. Aurten, gainera, agertoki berria estreinatuko dute, Zabaltegiko Kioskoa. Asteburuan gauez egiten diren ekitaldiak hartuko ditu.\nPrincipal Antzokian eta Europa Kongresu Jauregian ere ekitaldiak izango dira.\nHorrez gain, "Off Festival" sailean, magoak tabernetan, kafetegietan eta jatetxeetan arituko dira.


Maionesa - Wikipedia, entziklopedia askea.\n1.2Beste herrialdeetako usteak\n1.3Lehen errezeta liburua\n2Saltsaren ezaugarriak eta elaborazioa\nErakutsi/ezkutatu Saltsaren ezaugarriak eta elaborazioa azpiatal\n2.7Beste erabilera batzuk\nErakutsi/ezkutatu Osasun kontuak azpiatal\nsaltsa, Q26835639 , emultsio eta ongailu\nGorringoa eta sukaldeko olioa\nMaionesa sukaldaritzan erabiltzen den saltsa hotz emultsionatua da, nagusiki arrautza eta olioarekin sorturikoa. Menorcar jatorrikoa da eta normalean gatzarekin, limoi-zukuarekin edo ozpinarekin ontzen da. Espainiar jatorriko sukaldaritzan ali-oliarekin lotutako saltsa da. Gaur egun, nazioarteko plater askotan erabiltzen da osagarri gisa, normalean barazki eta arrainekin. Haren jatorria XX. mendearen hasieratik aditu batzuen arteko eztabaida izan da. Espainia, Kuba, Italia, Frantzia eta Belgika inguruetan tradizionala da eta han eskuz egiteko ohitura dago oraindik, irabiagailuarekin eta ez morteroarekin. Baina mendebaldeko gainerako herrialdeetan, saltsa horren kontsumoa industria-jatorrikoa da eta janari azkarrarekin lotzen da gehienbat.\nTradizioaren arabera, 1756. urtean asmatu zen maionesa, Frantziak Menorca uhartea inbaditu zuenean. Zehazki, 1756ko apirilak 18an, Richelieu mariskalak eta bere senideak Mahongo San Felipe gotorlekua eraso eta Menorca uhartea inbaditu zutenean. Horri esker, Espainian prestatzen ari zen ali-oli saltsa dastatu ahal izan zuten, harridura handiz. Garaipena ospatzeko oturuntzan antzeko saltsa bat zerbitzatu zela esaten da, mahonnaise (Mahongo mendatea) izendatua, britaniar Mahongo garaipena ospatzeko. Batzuek diote maionesa saltsa Richeleuko Dukearen sukaldari edo chefaren sorkuntza dela, Mahon inbaditzeko kanpainan lagundu ziona (gaur egun Menorca) eta bertako osagaietatik abiatuta sortu zuena.\nMahon konkistatu ostean, saltsa Frantzian agertu zen. Olioa duen sukaldaritza arrunta da Frantziako gastronomian (Proventzan izan ezik), eta olioa proportzio handi batean erabiltzen duen saltsa bat desatsegina da ohitu gabeko ahosabaietan.\n1786ko La Cuisinière Bourgeoise liburu anonimoan, Mahon Richelieuren eskuetan erori eta hogeita hamar urte ondoren argitaratua, oraindik ez zen saltsaren aipamenik egiten, eta horrek oraindik oso ezaguna ez zela suposatzeko aukera ematen digu.\nMaionesa hitza frantseseko “mayonnaise” hitzetik dator. Aski hedatua dagoen uste baten arabera, Frantsesek saltsa hori Mahongo portuan prestatu zuten, ingelesen aurka lortu zuten garaipena ospatzeko. Beste bertsio batek dio saltsa Espainiako Menorca uharteko Mahon herrixkakoa dela.\nAlta, badirudi “mayonnaise” terminoaren lehen agerpena Mahongo guduaren dataren nahiko ondorengoa dela (1806koa da lehen agerpena, gudua 1756an izanik), eta horrek, nolabait, zalantzan jartzen du jatorri hori. Baoinnaise hitzaren deformazioa izan daiteke, Bayonnekoa, Euskal Herriko iparraldeko hiria.\nEtimologiari buruzko beste teoria batzuk daude, batzuk beste batzuk baino ezagunagoak. Teoria batek frantsesezko manier hitzarekin lotzen du (astindu, nahasi edo irabiatu zentzuan): magnonnaise, magnie, manier. Beste batzuek; mayennaise hitza dute jatorritzat, Mayenne dukearen edo izen bereko Frantziako eskualdearen omenez. Azkenik, jatorrizko hitza moyeunnaise izan daiteke, moyeu, arrautza-gorringoa frantses zaharrean.\nBeste herrialdeetako usteak[aldatu | aldatu iturburu kodea]\nMundu anglo-saxoian, saltsa jatorri frantsesekoa dela uste da. Autore batzuek diotenez, horrela izena duela bere asmatzailearen izenagatik, MacMahon jeneral jakin bat. Uste hori oso errotuta dago batez ere Irlandan. Beste batzuek hitza jatorri ingelesekoa dela defendatzen dute: “Mayonnaise”, “mahonnaise”-ren ustelkeria bat dela. Literatura anglo-saxoiaren lehen aipamena 1840an egin zuen William Makepeace Thackerayk.\nLationoamerikako zenbait herrialdeetan Estatu Batuetatik sartutako saltsa bat da, eta horrela sinesten du jendeak; hala ere, beste herrialde batzuetan, bereziki Argentinan, italiar eta espainiar ondorengoen kopuru handiaren ondorioz, jatorritza ezagutzen dute, eta aurreko hamarkadetan ere etxean egiten zela, ohitura horrek bere horretan jarraituz.\nGaur egun badakigu oso antzinakoa dela eta mendeetatik existitu dela ali-oliarekin; Mediterraneoan aberatsen saltsatzat hartua izan zela, arrautza zuelako, eta pobreak alioliarekin askiesten zirela, arrautzarik ez zuelako.\nLehen errezeta liburua[aldatu | aldatu iturburu kodea]\nMaionesari buruz hitz egiten zuen lehen errezeta liburua Alexandre Viard-en Le cuisiner imperial (sukaldari inperiala) 1806.ean izan zen: oilaskoa maionesarekin, izokina maionesarekin, mihi-arraina idem erara maionesarekin. 1815ean, Antonin Carêmeren eskutik, “sauce magnonnaise blance” izeneko lehen errezeta kanonikoetako bat sortu zuen, arrautza gorringo, gatz, estragoi-ozpina eta olioarekin egina. Espainian, Frantziako sukaldaritzaren eragin handiaren ondorioz, gehienbat maionesa erabiltzen hasi ziren XIX. mendearen hasieratik. Gaztelaniaz ezagutzen den lehen errezeta, 1830ekoa da (neskame ekonomikoaren eskuliburuan) eta Carêmeren lehen errezeta kopiatzen du, laburbilduz eta estragoia kenduz.\nSaltsaren ezaugarriak eta elaborazioa[aldatu | aldatu iturburu kodea]\nMaionesa emultsio bat da, hau da, bere egoera naturalean eta laguntza mekanikorik gabe eta gehigarriren batekin konbinatu edo nahasi ezin diren bi elementuren nahasketa.\nMaionesa eskuz egiteko beharrezko osagaiak:\nMota bateko edo gehiagoko olioa\nOzpin edo limoi-zuku tanta batzuk (aukerakoa)\nMaionesa bati osagai osagarriak gehituz gero, askotariko saltsa eratorriak lor daitezke: andaluziarra, italiarra, tatariarra, berdea, cambridgea, indiarra etab. Batzuetan esne-gain muntatua gehitzen da, azken testura aldatzeko. Beste kasu batzuetan, edulkoratzaileak erabiltzen dira zaporea aldatzeko, bereziki azukrea. Elikagaien industriak askotan glutamato monosodikoa zaporeztatzen du.\nElikagai mota[aldatu | aldatu iturburu kodea]\nMaionesa animalia-jatorriko elikagaia da, prozesatua eta industrializatua. Arrautza osoa eta landare-olio irabiatuz egiten da. Koipeen taldekoa da (aseak, asegabeak eta kolesterola), gehien gailentzen den elikagaia. Gantz aseak beharrezkoak dira organismoarentzat, baina gomendatutako kontsumoa gaindituz gero, arriskuak areagotzen dira kolesterolean, aterosklerosian, nerbio-sistema zentraleko arazoetan, hormonen deskontroletan eta abarretan. Horregatik, elikagai horien kontsumoa zaindu behar da, ginera, ez baitituzte gantz asegabeen propietate onuragarriak (oliba-olioa, fruitu lehorrak, mota guztietako haziak, olibak, mani-gurina, arrainak eta itsaskiak, besteak beste).\nProduktu industrializatu handia da sodioan eta gehigarrietan, beraz, ez da gomendatzen egunero kontsumitzea. Nahi izanez gero, koilarakada bat noizbehinka jan daiteke. Light bertsioak aukeratzea gomendatzen da, eta janari horretan gatza eta olioa saiatu ez gehitzen, ozpina eta limoiarengatik ordezkatu.\nSaltsa hau sukaldaritza tradizionalaren parte ez den lekuetan, Estatu Batuetan bereziki, maionesak gutxitan egiten dira eskuz eta saltsa industrialek ez dute inoiz oliba-oliorik, edo oso gutxitan. Sarritan arrautzarik ere ez, gorringoak baizik edo beste esneki proteina batzuk gehitzen dituzte. Frantziako sukaldaritzan, batzuetan oliba-olioa baino olio eztiagoak erabiltzen ditu, koltza-olioa adibidez, eta ziapearekin aromatizatu behar izaten du.\n100 gramo maionesak 0,37 gramo proteina ditu, 40,00 gramo gantz eta ez du karbohidratorik ezta zuntzik ere.\nMaionesaren 361 kaloria daude 100 gramotan, eguneroko beharren % 18. 33 mg kolesterol ere badira.\nMaionesan mineralak daude, hala nola Sodioa (800 mg), Potasioa (31 mg) edo Fosforoa (15 mg) baina ez Kaltzioa, Burdina do Fluorra.\nBitamina garrantzitsu batzuk dituzte: A bitamina (70 UI), K bitamina (53,7 µg) edo E bitamina (2,19 mg).\nEnergia: Batez beste 2.000 kaloria behar ditugu eguneko. 100 gramo maionesak 361 kaloria ditu, beharrezko kaloria guztien %18.\nGantz totala: 100 gramo maionesak egunean behar den guztiaren % 62 dauka: 40.00 gramo gantz guztira.\nGantz asea: 100 gramo maionesak 5,37 gramo gantz ditu, guztiaren % 27. Aukera osasuntsuagoekin gantz asean altuak diren elikagaiak ordezkatzeak kolesterol-mailak jaits ditzake sakrean, eta lipidoen profilak hobetuz.\nKarbohidratoak: Maionesak ez du karbohidratorik, ez azukrerik, ez eta zuntzik ere.\nSodioa: 100 gramo maionesak eguneroko guztiaren % 53 du: 800 miloi sodio.\nUra: 100 gramo maionesak 57,58 gramo ur ditu, pisu osoaren % 57.\nElaborazio industriala[aldatu | aldatu iturburu kodea]\nMaionesaren elaborazio industrialaren arrakasta XX. mendearen hasieran hasi zen. Erronka hasiera batetik emultsioaren egonkortasuna ontziratzean izan zen, denbora luzez biltegiratu behar zelako. Gaur egun, emultsionatzaile gehiago behar dira “light” bertsioetan (gantz eduki gutxikoak). Industriak aurre egin behar dion arazo dietetiko bat, kolesterola ekar dezaketen elikagaiak pixkanaka murriztea da, eta horrek landare-jatorriko proteinetatik datozen kolesterolik gabeko maionesatan pentsatzera behartzen du. Prozesatze-industriak arrautza-gorringoen “kutsadura” saihesten du une oro horiek pasteurizatuz, eta horrela, elikagai-intoxikazioak sahiestu ditu.\nEstatu Batuetan, maionesa industrial gehienek ozpina erabiltzen dute agente urtsu gisa, zapore bereizgarria emanez. Aitzitik, Hego Amerikan, zehazkiago Perun, maionesek perutar limoia erabiltzen dute ozpinaren ordez, zapore garratzagoa lortuz; Hellmann´s bezalako marka estatubatuarrak barne, Perun limoidun barietateak saltzen dituzte tokiko gustura egokitzeko, baina badira ozpina erabiltzen duten tokiko marka batzuk ere, kostu txikikoak bereziki, maionesa estatubatuarraren zaporea emulatuz.\nEtxeko elaborazioa[aldatu | aldatu iturburu kodea]\nHasteko, arrautza-gorringoa edo gorringoak ontzi handi batean jarri behar dira, eta hau sukaldeko oihal baten gainean. Ideia da katiluaren edukia mugitu gabe jo dezakegula eta bi eskuak okupatuta izango ditugula kontuan hartu behar dugu. Egurrezko koilara batekin edo esku-irabiagailu batekin gorringoak irabiatzen hasiko gara. Jarraian, eta irabiatzeari utzi gabe, olioa gehitzen diogu, oso kantitate txikian, tantaka. Olio gorringora gehitu ahala, gero eta azkarrago joan gaitezke. Maionesak nahi duen dentsitatea hartzen duenean, irabiatzeari utziko diogu eta limoia edo ozpina eta gatza gehituko dizkiogu.\nElaborazio akatsak[aldatu | aldatu iturburu kodea]\nBehar bezala emultsionatuz gero, egitura krematsua eta itxura homogeneoa lortuko da, baina emultsionatzen ez bada, “moztu” egiten dela esaten da, eta testura likidoagoa eta itxura oliotsua izaten du. Maionesa bat mozteko aukera gehien ematen duen faktoreetako bat, hozkailutik atera berri diren arrautza-gorringoak erabiltzea da. Gogoan izan behar da, gorringoek olioaren tenperatura berdina izan behar dutela. Horretarako arrautzek giro-tenperatua hartu arte itxaron behar da.\nSaltsa bat “moztu” denean, ur bidez erreskatatzeko aukera ere badago. Aparteko ontzi bat baino ez da behar, koilarakada bat ur gehitzen zaio, eta saltsa pixkanaka gehitzen zaio, irabiagailuarekin irabiatzen jarraitzen den bitartean. Azkenik, bere itxura krematsua eta homogeneoa berreskuratzea lortzen da, ur gehiegi ez badago eta saltsa likidoena bihurtzen ez bada.\nTrikimailu eta aholkuak:\nBeste emultsionatzaile batzuk gehitu ditzakegu, gure arrakasta-aukerak are gehiago handitzeko. Ohikoena ziapea da (zelulagan aberatsa, emultsionatzaile indartsua). Gorringoarekin gehitzen da eta horrekin nahasten a, olioa gehitzen hasi aurretik. Ziapea, gainera, zapore aberatsa ematen dio maionesari.\nArrakasta izateko, oso hotz ez dauden arrautzak erabiltzea gomendatzen da. Hau bereziki eskuz egin behar badugu.\nArrautzaren ordez esnea erabil daiteke (honek kaseina du, emultsionatzaile gisa jokatzen duena).\nMaionesa arrautzaren gorringoekin bakarrik egin badugu, erabili ez ditugun zuringoak muntatu ahal izango ditugu, eta gero kontuz nahasi maionesarekin, saltsa arinagoa lortzeko.\nHala eta guztiz ere maionesa mozten bazaigu, beste maionesa bat gorringo berri batekin hasiz konpon daiteke, baino olioa gehitu beharrean, pixkanaka gure maionesa moztua gehituko dugu.\nMaionesa beste saltsa batzuen oinarri da, hala nola saltsa arrosa, golf saltsa edo saltsa tatariarra. Saltsa bearnotarra eta saltsa holandarra, maionesa bezala, arrautza-gorringoz emultsionatutako saltsak dira, baina ez dira maionesarekin egiten.\nElikadura mota desberdinetara bideratutako beste barietate batzuk ere badaude, beganoa adibidez. Kasu honetan, beganesa edo soyandarra, landare-esnez egindako saltsa bat da (soja-olioa, ekilore-olioa, sagar edo miloi-ozpina eta itsas gatza). Maionesarekiko dituen abantailei dagokionez, kolesterol gutxiago sortzen du.\nHaragiak, arrainak, itsaskiak eta barazkiak eta prestatutako hainbat elikagai (entsaladak, hanburgesak, sandwichak, pastak, patata frijituak eta abar) laguntzeko erabiltzen da. Entsaladak egiteko erabiltzen da, hala nola entsalada errusiarra, oilasko entsalada, patatak edo atuna, edo ganben koktelean. Bere trinkotasuna dela eta, dekorazio gisa erabiltzen da gehienetan.\nBalearretako edo Mediterraneoko sukaldaritzan ere saltsa hau bero zerbitzatzen da, normalean arrain plateretan. Batzuetan, etxeko bertsioak egiten dira erreza jakin batera egokitzeko, antxoa-maionesa bezala, eta horri antxoa birrinduak, oliba-antxoak eta abar gehitzen zaizkio.\nJatetxeetako maionesa[aldatu | aldatu iturburu kodea]\nTaberna eta jatetxeetako higiene-neurriak oso zorrotzak dira, elikadura-gaixotasun ugari zabal daitezke neuri horiek betetzen ez badira. Arazo gehien ematen dituen elikagaietako bat maionesa da, batez ere bero garaian. Hori dela eta, maionesari buruzko araudia oso zorrotza da jatetxeetan eta zenbait polemika sortu ditzake.\nHego Euskal Herriko jatetxeetan ezin da legez maionesa egin. Espainiako 1254/1991 Errege Dekretuaren arabera, jatetxeetan maionesa egiteko aukera kentzen da, baina ez da debekatzen beste elaborazio batzuetan arrautza freskoak erabiltzea. Arazoa, elikagaiek elaborazio-prozesuan duten tenperaturan dago. Araudiak dio, arrautzak erabil daitezkeela kozinatze-prozesuan zehar elaborazioaren bihotzean 75º C-ra iristen direnean.\nMaionesa egiteko prozesuan berorik aplikatzen ez zionez, ez da salmonella ezabatzen eta horrek bezeroren batek gaixotasuna hartzea eragin dezake. Arrisku horiek saihesteko, hobe da arrautza freskoen alternatibak aukeratzea, adibidez:\n4,2tik beherako pH-a duten arrautza-produktu pasteurizatuak eta landuak.\nProduktu horiek guztiz seguruak dira, enpresa baimenduek egiten baitituzte. Irtenbiderik zabalduena, segurtasuna eta azkartasunarengatik. egina dagoen maionesa erostea da. Salmonellaren garapena saihesteko fabrikatzaileek adierazten dituen kontserbazio-neurriak jarraitu behar dituzu, eta saltsa gomendatutako gehieneko epetik haratago ez erabili.\nKuboko maionesa soluzio ezin hobea da saltsa hori behar duzun gutietan erabiltzeko. Zure bezeroentzako edozein arrisku ahalik eta gehien murrizten duzu. Kubo hauek, 3,7 eta 5 litrokoak izan daitezke eta denboran eta dirua aurrezteko aukera onena da. Alde batetik, ez da beharrekoa saltsa hori egiteko osagaiak erostea eta horrek mozkin-marjina murriztuko luke; bestetik, ez duzu denborarik galdu behar maionesa egiten. Gainera, segurtasun-neurri guztiak hartzen dituzte, bai produkzioan, bai produktuaren kontserbazioan, salmonella garatzeko arriskua nulua izan dadin.\nOsasun kontuak[aldatu | aldatu iturburu kodea]\nZoritxarrez, arrautzetatik datorren gaixotasunen bat hartzeko aukera dago, besteak beste, salmonella beldurgarria. Baina izutu aurretik eta maionesa egiteko ideiari uko egin aurretik, arrautzak bakterioa oskolean baino ezin duela eraman jakin behar dugu. Horregatik, infekzio-arriskua ia erabat desagerrarazten duten zenbait jarraibide bete daitezke:\nBermatutako arrautzak aukeratu eta etxera iristean hozkailuan gorde itzazu.\nMaionesa egiteko erabili behar dituzun arrautzak ura eta detergente batekin garbitu eta erabili baino lehen ondo lehortu.\nArrautzak garbitu nahi ez badituzu, zatitzean oskol zatirik ez dela erortzen ziurtatu.\nArrautza gordinak ukitu badituzu, eskuak garbitu\nOskola puskatuta duten arrautzak baztertu\nGorde zure maionesa beti hoztuta eta baztertu egun batean edo bitan erabili ez duzuna. Hotz-katea hautsi bada, berehala baztertu.\nErabateko desinfekzioaren bermea ez bada ere, ozpina edo limoia erabiltzea eraginkorra da germenen ugaritzea geldiarazteko.\nEtxeko maionesak sortutako elikadura-intoxikazioa, arrautza kutsatuak erabiltzetik eta elaborazioan azido organiko gutxi erabiltzetik etorri ohi dira. Ozpina (azido azetikoa) edo limoi zukua (azido zitrikoa), nahastearen pH-a 3,3tik behera murrizten da, Salmonella enteritidis bakterioak aurrera ez egiteko. Azido organikoen paperari dagokionez, oliba-olioaren erabilerak salmonella ugaritzea prebenitzen duela frogatu da beste olio batzuen ordez, adibidez, ekilorearena, azidoen presentzia konposizioan handiagoa delako. Azidotasuna, maionesaren mikrobiologian puntu kritikoa da, eta osasun-kalitateari eta elikagai kontsumigarri gisa bizirik irauteari buruzko neurketa-puntutako bat da.\nMaionesa gantz-gaien (olioa eta arrautza) eta animalia-jatorriko proteinen nahasketa bat da, eta horrek eragina izan dezake kolesterolarekin arazoak dituzten pertsonengan. Gaur egun, kolesterol-eduki txikia duten maionesen elaborazio industriala ikertzen ari da. Kasu batzuetan, elikagaiei alergia dieten pertsonek alergia-arazoak izan ditzakete arrautzaren proteinekin.\nAlergiak[aldatu | aldatu iturburu kodea]\nMaionesaren alergenorik ohikoena arrautza da. Kasu arraroetan maionesaren beste osagai batzuek erreakzio alergikoa eragin dezakete. Elikagaiekiko intolerantzia maionesarekin izatea ere posible da, alergia izan beharrean. Alergiek beren sistema inmunologikoari erantzuten dioten bitartean, elikadura-intolerantziek digestio-sistema erreakzionatzea eragiten dute.\nElikagaiekiko intolerantzia baduzu, askotan elikagai horren kantitate txiki bat jan dezakezu. Baina elikadura-alergia duzunean, elikagaiaren kantitate txikiek ere hilgarria izan daitekeen erreazkio eragin dezakete.\nNahiz eta maionesaren alergenorik ohikoena arrautzak izan, kasu batzuetan beste osagai batzuei alergia izan dakieke, hala nola:\nSoja-olioa, sojari alergia badiozu, batez ere hotzean prentsatzen bada edo kanporatzailea badu.\nLimoi-zukua zitrikoei alergia badiozu.\nOzpina, sulfatoei alergia badiozu.\nZiapea, ziapeari alergia badiozu.\nElikadura-alergia gehienek, arrautza, intxaur, esne edo bestelakorik datozenek, sintoma berberak eragiten dituzte. Arrautzarekiko alergiaren sintomak honako hauek izan daitezke: urtikaria, erupzioa, kalanbreak urdailean, botaka, mina bularrean, arnasa hartzeko zailtasuna eta ahultasuna .\nMaionesari alergia diola susmatzen badu, garrantzitsua da medikuarekin hitz egitea eta jaten duena arakatzen hastea.\nKontserbazio metodoak[aldatu | aldatu iturburu kodea]\nEtxeko maionesa egiten dugunean, egin ondorengo 24 orduetan dastatzen saiatzea gomendatzen da. Aldiz, behar bezala kontserbatzeko beirazko ontzi hermetiko batean gordetzean aproposena izango litzateke, hozkailuan gordetzea, 4º C edo gutxiagoko tenperaturan.\nHori bai, maionesa zenbait egunez gorde daiteke. Baina ondo erreparatu behar diegu erabiltzen ditugun osagaiei. Adibidez, arrautza oso freskoak erabiltzeko egokiena izango litzateke eta ahalik eta kalitate handieneko olioa aukeratzea.\nGainera, limoi-zuku edo ozpin koilarakada bat gure prestakuntzari gehitzea komeni da, azidotasunak oxidazio-prozesua moteltzen lagunduko baitu.\nNolanahi ere, berehala dastatu edo gerorako utzi nahi badugu ere, ezinbestekoa da giro-tenperaturan atseden hartzen uztea hozkailuan gorde aurretik. Eta beti beirazko ontzi batean, hermetikoki itxi ahal izateko.\nSaltsa hau munduko supermerkatu gehienetan aurki ditzakegu, kristalezko potoetan edo hodietan. Ohikoa da tapoia alderantzikatuta duten plastikozko ontzietan ikustea. Giro-tenperaturan merkaturatzen da, baina behin ontzia irekita, hozkailuan gordetzea komeni da. Maionesa komertziala Manhattan´s Upper West Side, New Yorken saldu zen lehen aldiz. 1905. urtean Vetschauko (Alemania) familia batek saldu zituen lehen maionesa potoak, Columbus Avenueko Richard Hellmann´s delicatessen izenekoa. 1912. urtean, Mrs. Hellmann´s Blue Ribbon Mayonnaise izenarekin merkaturatu zen.\n“Maionesa-prestakina” izeneko produktu bat ere badago, maionesa korrontearen prezio berdinean merkaturatzen dena. Hala ere, horren kalitatea askoz txikiagoa da, almidoi eraldatua erabiltzen delako eragile lodi gisa. Produktu honi, pobre baten maionesa deitzen zaio.\nLehenengo marka[aldatu | aldatu iturburu kodea]\nHellmann´s, maionesaren eta beste elikagai batzuen marka komertziala da, 1913an sortua. Ameriketako Estatu Batuetakoa da jatorriz, eta Amerika, Europa eta Kanada osoan saltzen da.\nBere zapore nahasezinak eta beroa zein hotza duen egonkortasuna, Hellmann´s edozein platerentzako aliatu ezin hobea da.\nBere istorioa 1913koa da, Richard Hellmannek bere ametsa bete eta New Yorkeko bihotzean bere lehen denda eraiki zuenean. Hellmann´s Delicatessenek 1920an ateak ireki zituen, eta hasieratik bere maionesa nahasezina produktu izarra bihurtu da. Urteak pasa ahala, bere eta bere emaztea Margaret, errezeta hobetzera eskaini dira, gaur egun den maionesa bereizgarria izateko helburuarekin. Emaitzaz harro, Richard Hellmannek bere sorkuntzarik onenak lazo urdin batekin apaintzea erabaki zuen, gure produktu guztietan oraindik ere kalitate gorenaren berme gisa erabiltzen den lazo batekin.\nGaur egun, Hellmann´s maionesa mundu mailan ezaguna da era denbora errekorrean, mundu osoko kontsumitzaileek eta sukaldariek aukeratutako Nº1 marka bihurtu da.\nMarka desberdinak[aldatu | aldatu iturburu kodea]\nGaur egun, hainbat zapore eta ehundura eskaintzen dituzten maionesa-marka ugari daude, baita haien artean ezberdinak diren hainbat osagai ere. Markak bereizi egiten dira, bakoitzak bere errezeta daukalako; horrela kontsumitzaile askoren zapore gogokoena da. Gaur egun maionesa marka ugari daude, eta mundu osoan zehar dauden supermerkatu guztietan eros daitezke.\nHellmann´s: erabiltzaileek gehien ezagutzen duten marketako bat da, bere otorduetan laguntzeko eta beren otorduak egiteko erabiltzen dute.\nAlacena: limoi-zapore oso berezia duelako nabarmentzen da eta gatz puntu bat ematen diolako, zitrikoari erasotzeko. Marka hau ez da oso ezaguna baina kritika oso ona du.\nHeinz: saltsa-merkatuko beste erraldoietako bat da eta askeko arrautzekin eta osagai onenekin egina dago.\nYbarra: supermerkatu guztietan aurkitu dezakegun beste marka handienetako bat da. Erabiltzaileen artean ospe handia du, urte gehien saltzen dituen marketako bat delako. Gainera urtero berrikuntzak eskaintzen dizkie erabiltzaileei.\nMusa: marka hau, haragi, oilasko, frijitu eta era guztietako janari erreen akonpainamendu perfektua bezala enfokatzen da. Barbakoa on bat laguntzeko aukerarik onenetako bat bezala eskaintzen da.\n↑ a b «¿Cómo se hace la mayonesa casera? | www.cocinista.es» www.cocinista.es (Noiz kontsultatua: 2022-06-17).\n↑ (Gaztelaniaz) La historia de la mayonesa: ¡la madre de las salsas! - 365 Sanguchez. 2021-11-26 (Noiz kontsultatua: 2022-06-17).\n↑ a b «Información Nutricional: Mayonesa | FIIT | Experiencia Fitness | Nutrición + Entrenamiento» www.nutricionyentrenamiento.fit (Noiz kontsultatua: 2022-06-17).\n↑ (Gaztelaniaz) «Tabla Nutricional: Mayonesa» www.todoalimentos.org (Noiz kontsultatua: 2022-06-17).\n↑ (Gaztelaniaz) «Mayonesa - Información Nutricional» www.guia-nutricion.com (Noiz kontsultatua: 2022-06-17).\n↑ (Gaztelaniaz) «Mayonesa en restaurantes: qué dice la normativa» Supercash 2021-08-04 (Noiz kontsultatua: 2022-06-17).\n↑ (Ingelesez) ¿Qué es realmente una alergia a la mayonesa? – Chido Chida. (Noiz kontsultatua: 2022-06-17).\n↑ a b c (Gaztelaniaz) «Marcas de Mayonesa» Marketing4Food 2016-09-22 (Noiz kontsultatua: 2022-06-17).\nOrriaren azken aldaketa: 24 ekaina 2022, 19:09.


ARARTEKO, III. ZATIA. KUDEATZAILEEN ETA ERAGILEEN JARDUERA PROGRAMAK\nIII. ZATIA. KUDEATZAILEEN ETA ERAGILEEN JARDUERA PROGRAMAK\nJarraian, EAEko trenbide sare ezberdinetako administratzaile eta eragile diren agente ezberdinek garraio azpiegituretan eta material mugikorrean irisgarritasuna sustatu eta hobetzeko dituzten programak azalduko dira.\n– Irisgarritasun plana: bidaiarien geltokietan irisgarritasuna osorik hobetzea dakarren programa; horretarako, sarbideak, eraikinak eta nasak egokitzeko lanak burutzen dira.\n– Nasak egokitzeko plana: nasa-ibilgailua-nasa multzoaren irisgarritasuna hobetzeko programa; horretarako, nasak luzatu, areagotu eta zabaltzeko lanak gauzatzen dira.\n– Zirkulazioan segurtasuna edukitzeko plana: Programa honek berekin darama hondatutako trenbide-pasaguneak ordezkatzea eta irristaden aurkako kautxuarekin egindako beste batzuk jartzea.\n– Ezgaitasunen bat duten pertsonei arreta emateko berariazko zerbitzuak jartzea: Zerbitzu hauek: ATENDO, euskal hiriburuetako tren geltokietan jada ageri dena, eta DIALOGA, entzumen urrituei informaziora eta komunikaziora iristea errazteko sortua. Azken zerbitzu hau ez dago oraindik EAEko geltokietan.\n– Material mugikorra modernizatzeko plana. Renfe 2014: CIVIA unitateak eskuratzea; horiek irisgarriak dira erabat nasak egokiturik egonez gero.\n– Lankidetza hitzarmena unibertsitateekin eta Ikerkuntza zentroekin: lan eremu ezberdinetan berrikuntzaren aldeko ikerkuntza ildoak sustatzea da helburua, eta horien artean irisgarritasuna ere egongo da.\nFEVEren Plan Estrategikoa 2009-2012 delakoaren inspirazio diren printzipioen barruan sartuta daude irisgarritasunaren hobekuntzarekin uztartutako programak:\n– Geltokiak eta geralekuak modernizatzeko plana; bere helburuak hauek dira:\n• Bidaiariaren zirkulazioaren kalitatea hobetzeko proposamena.\n• Herritarrei emandako zerbitzuaren hobekuntza.\n• Arkitektura-oztopoak ezabatzea.\n• Ekipamenduen irisgarritasunerako egokitzapenak egitea.\n– Irisgarritasun plana material mugikorrean; horrek unitate mugikor berriak erostea dakar, irisgarritasuna errazteko sistema berrienak daramatzatenak hain zuzen. Halaber, geltoki batzuetan nasak areagotzeko jarduerak egitea dakar.\n– Jarduera plana 2013: 2013. urtean erabat irisgarriak izango diren instalazioak edukitzera zuzendutako esku-hartze multzoa da.\n• Iristeko arrapalak instalatzea.\n• Ikusmen urrituentzat egokitutako ibilbideak definitzea.\n• Zoladurak bereiztea erliebeen eta kontraste kromatikoaren bitartez.\n• Komunen egokitzapena.\n• Argi mailak hobetzea eta seinaleztapen bisuala eta akustikoa sartzea.\n– Lankidetza hitzarmenak autonomia erkidegoekin, FEVEk horietan ekipamenduak eta instalazioak hobetzeko konpromisoa hartu badu.\nEuskoTrenen Plan Estrategikoa XXI delakoak hainbat jarduera biltzen ditu, eta horien helburua bere eskumenpeko trenbide zerbitzuetan erabateko irisgarritasuna hobetzea da (ekipamenduetan eta material mugikorrean).\nGaur egun, ETSren trenbide trazatua bitan zatitzeko asmo handiko plan batean murgilduta dago, eta horrek linea lurperatzeko jarduerak, instalazioen berriztatze osoa eta geltoki berrien eraikuntza ekarriko du. Horrela, zera dugu:\n– Modernizaziorako eta irisgarritasuna hobetzeko plana geltokietan. Horrek sarbideen eta mugikortasunaren hobekuntza darama berekin ekipamenduen barrualdean.\n– Trenbide-pasaguneak ezabatzea eta horietan segurtasuna areagotzea: bai lineak lurperatzeko jarduerak egitearen ondorioz horiek udalerrietatik igarotzen direnean, bai igogailuak instalatzearen eta lurpeko edo gaineko pasabideen eraikuntzaren bitartez nasen arteko joan-etorriak egiteko.\n– Geltoki berrien eraikuntza: bai trenbide trazatua bitan zatitzeko jarduerak gauzatzearen ondorioz, bai herriguneei edukiera handiko garraio zerbitzu bat zuzkitzea beharrezkoa izateagatik. Geltoki berriak erabateko irisgarritasuna bermatuko duten sistema berrienak edukiko dituzten ekipamenduak dira.\n– Material mugikorra berritzeko plana: Unitate berriak sartzeko ateetan integratutako arrapala erdi-automatikoez zuzkituta daude, eta ohartarazpen akustikoak eta argi seinaleak ere badituzte zentzumen ezgaitasunen bat dutenentzat eta ikusmen edo entzumen urrituentzat.\n– Autosalmentako makina berriak instalatzeko plana; horiek garaiera egokian edukiko dute ordainketa egiteko zirrikitua, eta zentzumen ezgaitasunen bat duten pertsonei egokiturik egongo dira.\n1.6. Iraunkortasunaren aldeko enpresen foroa\nErreferentzia den ekimen gisa, azpimarratzekoa da iraunkortasunaren aldeko trenbide enpresen foroa eratu izana. Bertan, trenbide eragileak eta kudeatzaileak sartzen dira, eta trenbide bidezko garraioan irisgarritasunari bakarrik zuzendutako lan ildoa du.\n2006ko azaroaren 30ean, Ingurumenaren Biltzar Nazionalean –Garapen Iraunkorraren Gailurra–, Trenbide Enpresen Adierazpena Iraunkortasunaren Alde izenekoa sinatu zen eta haren ondorioz sortu zen, Renferen ekimenez, Iraunkortasunaren Aldeko Enpresen Foroa. Trenbideen sektorean beren jarduna garatzen duen erakunde publikoen eta pribatuen multzoa da, eta haien oinarrizko xedea "Trenbide Enpresen Adierazpena Iraunkortasunaren Alde" delakoaren edukiak eta administrazioan eta iritzi publikoan jarduera horien aldeko izango den iritzi egoera bat sortzera zuzendutako jarduerak garatzea da.\nIrisgarritasun taldea bidaiariak trenbidez garraiatzeko enpresa eragileetako eta trenbide azpiegiturak eraiki eta kudeatzen dituzten erakunde publikoetako profesional adituez eratuta dago.\nEAEko trenbide erakundeak foro horretan ageri dira.\nLaneko 5 azpitalde dago: bidesari makinak eta elementuak, material mugikorra, hustubideak, zoladurak eta tren-nasarako sarbidea.\nGehiago jakiteko: www.ferrocarrilsostenible.es.\nDiagnostiko txostenetik ondorioztatzen den moduan, metroaren sistemako irisgarritasun gabezia nagusiak pilatu egiten dira zentzumen ezgaitasunen bat duten pertsonen komunikazio beharrak asetzean. Zentzu honetan, Bizkaiko Garraio Partzuergoaren (BGP) jarduera programa zuzendu egin da espresuki gabezia horiek konpontzera:\n– Autosalmentako makina berriak instalatzeko plana: helburua 2010. urtearen amaierarako gutxienez makina egokitu bat egotea da atondo bakoitzeko.\n– Material mugikorra berritzeko plana: unitate berriak erosi dira, eta horiek erabiltzailearentzako informazio eta komunikazio sistemetan dauden azken aurrerapenak sartzen dituzte, irisgarritasun unibertsalaren betekizunak betetzen direla bermatuz. Tren berri horiek aukera ematen dute ibilbidean zehar emandako informazioa aginte postu batetik kontrolatzeko eta ez gidariaren kabinatik, unitate zaharragoetan gertatzen zen moduan. Honek erraztu egiten du zerbitzuan egon daitezkeen arazoen berri erabiltzaileari ematea. Momentuz, ez da UT berriak sartzea aurreikusi.\nBestalde, Bilboko metroa zabaltzeak (3. linea), 2. eta 3. barrutiak hirigunearekin lotuko dituena, aukera emango du garraio sistema honen eragin eremua zabaltzeko eta geltoki berrien irisgarritasun baldintzak hobetzeko.\n3. Tranbia sistema\nEAEko tranbien ezaugarria da irisgarritasun unibertsalaren printzipioak eta manuak neurri handi batean betetzen dituztela.\nETS-EuskoTran-en zerbitzu sortak erabiltzailearekiko hainbat konpromiso biltzen ditu, horien artean hauek:\n– Tranbietan kanpoko eta barruko erabateko irisgarritasuna bermatzea.\n– Geralekuetan eta ibilgailuetan informazioa erabat irisgarria dela erraztea.\n– Ezgaitasun fisikoren bat duten pertsonen eskura jartzea kasuan kasuko neurri egokiak, baliabide bisual eta akustikoekin lagun diezaieten.\nAgente eskumendunekin edukitako elkarrizketetatik ezin izan da egiaztatu irisgarritasunaren alorreko hobekuntzak gauzatu direnik tranbia sistemetan eragiketaren une honetan.\nGaur egun, azterketapean dauden jarduerek tranbia linea berrien burutzapen proiektuak eta jada existitzen den tranbia azpiegituraren zabalkundea hartzen dituzte. Horien artean, hauek aipa daitezke:\n– Bilboko tranbiaren sarea zabaltzea, Basurtu-Errekalde tartean.\n– Vitoria-Gasteizko tranbia sarea zabaltzea Forondako aireporturantz.\n– Tranbia proiektu berriak Barakaldon, Leioan (EHU) eta Deba Garaian.\n4. Errepide sistemak\n4.1. Zerbitzu erregularrak (autobusa)\nErrepidetiko EAEko garraio publikoko zerbitzu erregularretan aurreikusitako jarduerak beren izaera eta eremu geografikoa gorabehera xehatzen dira.\n4.1.1. Hiri zerbitzuak\nEAEko hiri zerbitzua kalitate erreferente bat da estatu mailako zerbitzuan, izan ere, azken urteotan, D-bus eta TUVISA bezalako enpresa eragileei sariak eta aitorpenak egin zaizkie. Irisgarritasunaren mailan, oso adierazgarriak dira eskuratutako aurrerapausoak, nahiz eta oraindik gainditu beharreko oztopoak dauden.\nAutobus geltokietan irisgarritasuna hobetzeko jarduerak egiten ari dira, Irisgarritasun eta Garraioko Plan Zuzendariaren (2004) gomendioen ondotik.\nEsku-hartzeak oinarrizko bi irizpide aintzat hartuz egiten dira: segurtasuna eta eskaria.\n– Bazterbideak kentzea.\n– Espaloiak zabaldu eta beheratzea.\n– Espaloi aurrerabideak instalatzea.\n– Txorkoak ezabatzea bidaiariak igo eta jaistea errazteko.\n– Flota berriztatzeko programa: arrapala automatikoa eta eskuzkoa duten oin baxuko ibilgailu berriak sartzea. Ez dago denbora horizonte zehatzik flota erabat egokitzeko, izan ere, aurrekontua edukitzearen baldintzapean dago.\n– Errutinazko eta prebentzioko mantentze programa zorrotzak hartzea, erabateko irisgarritasuna baldintzatzen duten gertaerak murrizteko.\n– Pixkanaka espaloi plataformak (aurrerabideak) instalatzea autobusa hurbiltzeko zailtasun gehien duten geralekuetan.\n– Espaloi plataformak finkatzea (aurrerabideak), autobusak geltokira hurbiltzen direla errazteko.\n– Mugikortasun Iraunkorraren eta Hiriko Espazio Publikoaren Planean irisgarritasuna hobetzeko bildu diren ekimenak ezartzea.\n4.1.2. Hiri arteko zerbitzuak\nEuskal Autonomia Erkidegoan errepidetik bidaiariak garraiatzeko linea erregularren administrazio emakiden indarraldia amaitu egiten da 2012. urtean. Ondorioz, gai honetan eskumendun diren EAEko lurralde administrazioak lagapen kontratu berriak lizitatzen hasi dira, eta emandako zerbitzuen kalitatean hobekuntza kualitatiboak sartuko dira. Hobekuntza horien artetik hauek azpimarra daitezke nagusiki:\n– Derrigorrez bete behar dira irisgarritasun baldintzak material mugikorrean.\n– Gidarien prestakuntza behar bereziko bidaiariak tratatzeko.\n– Hobari / zigor sistema bat finkatzea, emandako zerbitzuen fidagarritasuna eta kalitatea gorabehera.\nOndorioz, emakiden mapa berritzea inflexio puntu bat izan behar da errepidetik bidaiariak garraiatzen dituen hiri arteko zerbitzuen emakidari dagokionez.\n– Autobusen geltoki intermodal berria Donostian. Beste ekipamendu batzuk ere proiektatu dira edo gauzatzen ari dira Eibar, Tolosa, Irun, Beasain eta Zumarraga udalerrietan.\n– Foru Aldundiaren laguntzak mantentzea flota modernizatzeko eta haren irisgarritasuna hobetzeko.\n– Pixkanaka, geltokiko informazio sistemak sartzea (SIO), ikusmen urrituei zuzenduta.\n– Geralekuetan segurtasuna egokitu eta hobetzea. Ekintza hau eskari gehienekoetan hasi da egiten.\n– Foru markesinaren modelo propioa hartzea.\n– Eskaripean zerbitzuak ezartzea, landa eremuetan, biztanleria bolumen gutxiko udalerrietan, eta abarretan bizi diren mugikortasun urriko pertsonen garraio konponbide bezala.\n– Lurraldebusen webgunearen bitartez emandako informazioa hobetzea.\n– Errepidetiko Garraioaren Irisgarritasunaren Plan Estrategikoa (BGIPE) lantzea; bertan, Bizkaibusen zerbitzuen irisgarritasun diagnostikoa egiten da eta jarduera ildoak ezartzen dira ibilgailuak eta geralekuak pixkanaka egokitzeko.\n– SIG batez (Informazio Geografikoko Sistema) hornitutako web ingurune baten zerbitzu bat jartzea; horrek aukera ematen du ibilgailuek zerbitzuan zehar duten kokaleku zehatza zein den jakiteko eta, horrekin batera, linearen informazio zehatza eskuratzeko aukera ere ematen du (zerbitzu egokituak, geraleku irisgarriak, eta abar).\n– Vitoria-Gasteizko autobus geltoki intermodal berria.\n– Eragileekin programa-kontratuak adostu izanak aukera eman du garraio zerbitzuak modernizatzeko; hori pixkanaka ibilgailu egokituak eta garraioko teknologia berriak sartzearen bitartez egin da. Eskakizunaren oinarrian gutxienez ibilgailu egokitu bat edukitzea egon da ibilbide / emakidadun bakoitzeko. Gehieneko antzinatasun eskakizuna 8 urtekoa izan da.\n– Lankidetza hitzarmenak finkatu dira udalekin markesinaren eredu bakarra instalatzeko Arabako Foru Aldundiaren finantzazioarekin.\n– Arabako Garraioaren Lurralde Agintaritza eratzeko prozesua martxan jarri da; horrek bidaiarien hiri arteko zerbitzuei buruzko jarduerak integratzeko eta koordinatzeko aukera emango du.\n4.1.3. Ibilbide luzeko zerbitzuak\nEzin izan da informazio zehatzik bildu linea hauen irisgarritasuna sustatzeko eta hobetzeko egon daitezkeen jarduera planen gainean.\n4.2. Taxi zerbitzua\nElkarrizketen prozesuak iraun bitartean, kontsultatu diren iturriek ez dute informazio fidagarririk eta alderagarririk eman lurralde mailan.\n5. Airetiko sistema\nEAEko aireportuek, ezgaitasuna duten pertsonei arreta emateko AENAren berariazko zerbitzua edukitzeaz gain, jarduera ezberdinak egin dituzte edo egingo direla aurreikusi dute, beren instalazioetako irisgarritasun baldintzak hobetze aldera.\nEsku-hartze multzo batean murgilduta daude, eta haiek gauzatzeko zenbatetsi den epea 2011. urtearen hasieran amaitzen da. Esku-hartzeak hauetan zehazten dira:\n– Komunen egokitzapena terminalean (tokia areagotzea), irteeretan eta iritsieretan.\n– Arrapalak eta igogailuak irisgarritasun araudiari egokitzea.\n– Igogailu eta arrapala mekaniko berriak instalatzea iritsieren zonaldean.\n– Informazio mahaiak eta ezgaitasunen bat duten pertsonei laguntzeko puntuak egokitzea "T Moduko" sistemekin.\n– Terminalean, komunak eta erabiltzaileek itxaroteko eremuak egokitzea (irteerak, iritsierak eta atondoa).\n– Terminalaren eraikinaren alboko zoladuraren berriztatze osoa.\n– Indukzio magnetikoko begiztak instalatzea ("T Modua") informazio puntuan; horrela, entzumen urrituek erabat eskuratu ahalko dute ahozko informazioa.